**ZRAČNA LUKA OSIJEK d.o.o., Osijek**

**IZVJEŠĆE NEOVISNOG REVIZORA I**

**FINANCIJSKI IZVJEŠTAJI**

**31. PROSINCA 2020.**

Sukladno Zakonu o računovodstvu Republike Hrvatske Uprava je dužna pobrinuti se da za svaku financijsku godinu budu sastavljeni financijski izvještaji u skladu s Međunarodnim standardima financijskog izvještavanja (MSFI), koji istinito i fer prikazuju financijski položaj društva ZRAČNA LUKA OSIJEK d.o.o., Osijek ("Društvo"), kao i njegove rezultate poslovanja i novčane tokove za navedeno razdoblje.

Nakon provedbe odgovarajućeg istraživanja, Uprava opravdano očekuje da će Društvo u dogledno vrijeme raspolagati odgovarajućim resursima, te stoga i dalje usvaja načelo vremenske neograničenosti poslovanja pri sastavljanju financijskih izvještaja.

Odgovornosti Uprave pri izradi financijskih izvještaja obuhvaćaju sljedeće:

* odabir i dosljednu primjenu odgovarajućih računovodstvenih politika,
* davanje opravdanih i razboritih prosudbi i procjena,
* postupanje u skladu s važećim računovodstvenim standardima, uz objavu i obrazloženje svih materijalno značajnih odstupanja u financijskim izvještajima i
* sastavljanje financijskih izvještaja pod pretpostavkom vremenske neograničenosti poslovanja, osim ako pretpostavka da će Društvo nastaviti poslovanje nije primjerena.

Uprava je odgovorna za vođenje ispravnih računovodstvenih evidencija, koje u svakom trenutku s opravdanom točnošću prikazuju financijski položaj Društva, kao i rezultate njegova poslovanja i novčane tokove. Također, Uprava je dužna pobrinuti se da financijski izvještaji budu u skladu sa Zakonom o računovodstvu. Pored toga, Uprava je odgovorna za čuvanje imovine Društva, te za poduzimanje opravdanih koraka za sprječavanje i otkrivanje prijevare i drugih nepravilnosti.

Potpisao u ime Uprave

|  |
| --- |
| Ivan Kos |
| Direktor |

01. srpnja 2021.

ZRAČNA LUKA OSIJEK d.o.o., Osijek

Vukovarska Ulica 67,

31207 Klisa (Grad Osijek)

Republika Hrvatska

|  |
| --- |
| HR-10 000 Zagreb, Ulica grada Vukovara 284  Tel.: +385 1 272 06-40  Fax: +385 1 272 06-60  Email: office@hr.gt.com |

**IZVJEŠĆE NEOVISNOG REVIZORA**

**ČlanOVIMA društva ZRAČNA LUKA OSIJEK d.o.o., Osijek**

**Izvješće o reviziji godišnjih financijskih izvještaja**

***Mišljenje***

Obavili smo reviziju godišnjih financijskih izvještaja društva ZRAČNA LUKA OSIJEK d.o.o., Osijek (Društvo), koji obuhvaćaju bilancu na 31. prosinca 2020., račun dobiti i gubitka i izvještaj o ostaloj sveobuhvatnoj dobiti, izvještaj o novčanim tokovima, izvještaj o promjenama kapitala za tada završenu godinu te bilješke uz financijske izvještaje, uključujući i sažetak značajnih računovodstvenih politika.

Prema našem mišljenju, priloženi godišnji financijski izvještaji istinito i fer prikazuju financijski položaj Društva na 31. prosinca 2020., njegovu financijsku uspješnost i novčane tokove za tada završenu godinu u skladu sa Zakonom o računovodstvu i Međunarodnim standardima financijskog izvještavanja koji su utvrđeni od Europske komisije i objavljeni u službenom listu Europske unije.

***Osnova za mišljenje***

Obavili smo našu reviziju u skladu sa Zakonom o računovodstvu, Zakonom o reviziji i Međunarodnim revizijskim standardima (MRevS-ima). Naše odgovornosti prema tim standardima su podrobnije opisane u našem izvješću neovisnog revizora u odjeljku o revizorovim odgovornostima za reviziju godišnjih financijskih izvještaja. Neovisni smo od Društva u skladu s Kodeksom etike za profesionalne računovođe (IESBA Kodeks) i ispunili smo naše ostale etičke odgovornosti u skladu s IESBA Kodeksom.

Vjerujemo da su revizijski dokazi koje smo dobili dostatni i primjereni da osiguraju osnovu za naše mišljenje.

***Značajna neizvjesnost u vezi s vremenski neograničenim poslovanjem***

Bez izražavanja rezerve na naše mišljenje, skrećemo pozornost na bilješku 19 u kojoj je objavljeno da je Društvo u 2020. godini iskazalo gubitak u iznosu od 1.040.702 kuna (2019.: dobit 569.381 kune), te da ukupni poslovni prihodi ostvareni u 2020. godini iznose 11.895.949 kuna od čega se 8.682.759 kuna odnosi na subvencije države, odnosno 73% ukupnih prihoda od poslovanja (2019.: 63%). Te okolnosti ukazuju na postojanje značajne neizvjesnosti koja stvara značajnu sumnju u sposobnost Društva da nastavi s vremenski neograničenim poslovanjem. Naše mišljenje nije modificirano u vezi s tim pitanjem.

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (nastavak)**

***Ključna revizijska pitanja***

Ključna revizijska pitanja su ona pitanja koja su bila, po našoj profesionalnoj prosudbi, od najveće važnosti za našu reviziju godišnjih financijskih izvještaja tekućeg razdoblja. Tim pitanjima smo se bavili u kontekstu naše revizije godišnjih financijskih izvještaja kao cjeline i pri formiranju našeg mišljenja o njima, i mi ne dajemo zasebno mišljenje o tim pitanjima.

|  |  |  |
| --- | --- | --- |
| **Ključna revizijska pitanja** |  | **Kako se u reviziji bavilo ključnim pitanjima** |
|  |  |  |
| ***Procjena vijeka trajanja Dugotrajne materijalne imovine - bilješke 3.2., 3.3. i 4.*** | | |
|  |  |  |
| Knjigovodstvena vrijednost Dugotrajne materijalne imovine Društva na dan 31. prosinca 2020. godine je iznosila 90.454 tisuća kuna (2019.: 91.343 tisuća kuna). Na dan 31. prosinca 2020. godine knjigovodstvena vrijednost dugotrajne materijalne imovine predstavlja približno 92% ukupne imovine Društva. Navedena imovina se mjeri po trošku stjecanja umanjena za akumuliranu amortizaciju. Obračunata amortizacija za tekuću godinu iznosi 1.965.731 kunu (2019.: 1.882.963 kune).  Pogledati Bilješku 3.3 i 4. Dugotrajna materijalna imovina  Obzirom na značajnost iznosa i ulogu ove imovine kao ključnog materijalnog resursa u funkcioniranju Društva te obzirom na kompleksnost knjigovodstvenog evidentiranja (nabava, obračun amortizacije, mjerenje itd.), prema našem mišljenju ove pozicije u Izvještaju o financijskom položaju / Bilanci predstvaljaju ključno revizijsko pitanje. |  | Preispitivanje ključnih pretpostavki korištenih za utvrđivanje preostalog korisnog vijeka Dugotrajne materijalne imovine :   * Procjena usklađenosti politike priznavanja Dugotrajne materijalne imovine s relevantnim standardima financijskog izvještavanja, * Procjena opravdanosti korisnog vijeka trajanja imovine koju Društvo primjenjuje prilikom obračuna amortizacije kao i početak obračuna amortizacije za aktivirana sredstva i prestanak za sredstva izvan upotrebe; * Provođenje testova detalja nabave Nekretnina, postrojenja i opreme u 2020. godini prema odabranom uzorku; * Provođenje testova o otuđenju i rashodovanju Dugotrajne materijalne imovine; * Provjera vlasničkog statusa nekretnina na odabranom uzorku; * Analiza potencijalnih indikatora za umanjenje Dugotrajne materijalne imovine.   Našim revizorskim postupcima uvjerili smo se da je Dugotrajna materijalna imovina u materijalno značajnim stavkama evidentirana i objavljena u skladu s Međunarodnim standardima financijskog izvještavanja. |

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (nastavak)**

**Izvješće o reviziji godišnjih financijskih izvještaja (nastavak)**

***Ostala pitanja***

Godišnje financijske izvještaje Društva za godinu završenu 31. prosinca 2019. revidirao je drugi revizor koji je izrazio nemodificirano mišljenje o tim financijskim izvještajima 16. lipnja 2020. godine.

***Ostale informacije u godišnjem izvješću***

Uprava je odgovorna za ostale informacije. Ostale informacije sadrže informacije uključene u godišnje izvješće, ali ne uključuju godišnje financijske izvještaje i naše izvješće neovisnog revizora o njima.

Naše mišljenje o godišnjim financijskim izvještajima ne obuhvaća ostale informacije, osim u razmjeru u kojem je to izričito navedeno u dijelu našeg izvješća neovisnog revizora pod naslovom Izvješće o drugim zakonskim zahtjevima, i mi ne izražavamo bilo koji oblik zaključka s izražavanjem uvjerenja o njima.

U vezi s našom revizijom godišnjih financijskih izvještaja, naša je odgovornost pročitati ostale informacije i, u provođenju toga, razmotriti jesu li ostale informacije značajno proturječne godišnjim financijskim izvještajima ili našim saznanjima stečenih u reviziji ili se drugačije čini da su značajno pogrešno prikazane. Ako, temeljeno na poslu kojeg smo obavili, zaključimo da postoji značajni pogrešni prikaz tih ostalih informacija, od nas se zahtijeva da izvijestimo tu činjenicu. U tom smislu mi nemamo nešto za izvijestiti.

***Odgovornosti uprave i onih koji su zaduženi za upravljanje za godišnje financijske izvještaje***

Uprava je odgovorna za sastavljanje godišnjih financijskih izvještaja koji daju istinit i fer prikaz u skladu s MSFI-ima koji su utvrđeni od Europske komisije i objavljeni u službenom listu Europske unije i za one interne kontrole za koje uprava odredi da su potrebne za omogućavanje sastavljanja godišnjih financijskih izvještaja koji su bez značajnog pogrešnog prikaza uslijed prijevare ili pogreške.

U sastavljanju godišnjih financijskih izvještaja, uprava je odgovorna za procjenjivanje sposobnosti Društva da nastavi s poslovanjem po vremenski neograničenom poslovanju, objavljivanje, ako je primjenjivo, pitanja povezanih s vremenski neograničenim poslovanjem i korištenjem računovodstvene osnove utemeljene na vremenskoj neograničenosti poslovanja, osim ako uprava ili namjerava likvidirati Društvo ili prekinuti poslovanje ili nema realne alternative nego da to učini.

Oni koji su zaduženi za upravljanje su odgovorni za nadziranje procesa financijskog izvještavanja kojeg je ustanovilo Društvo.

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (NASTAVAK)**

**Izvješće o reviziji godišnjih financijskih izvještaja (nastavak)**

***Revizorove odgovornosti za reviziju godišnjih financijskih izvještaja***

Naši ciljevi su steći razumno uvjerenje o tome jesu li godišnji financijski izvještaji kao cjelina bez značajnog pogrešnog prikaza uslijed prijevare ili pogreške i izdati izvješće neovisnog revizora koje uključuje naše mišljenje. Razumno uvjerenje je viša razina uvjerenja, ali nije garancija da će revizija obavljena u skladu s MRevS-ima uvijek otkriti značajno pogrešno prikazivanje kada ono postoji. Pogrešni prikazi mogu nastati uslijed prijevare ili pogreške i smatraju se značajni ako se razumno može očekivati da, pojedinačno ili u zbroju, utječu na ekonomske odluke korisnika donijete na osnovi tih godišnjih financijskih izvještaja.

Kao sastavni dio revizije u skladu s MRevS-ima, stvaramo profesionalne prosudbe i održavamo profesionalni skepticizam tijekom revizije. Mi također:

* prepoznajemo i procjenjujemo rizike značajnog pogrešnog prikaza godišnjih financijskih izvještaja, zbog prijevare ili pogreške, oblikujemo i obavljamo revizijske postupke kao reakciju na te rizike i pribavljamo revizijske dokaze koji su dostatni i primjereni da osiguraju osnovu za naše mišljenje. Rizik neotkrivanja značajnog pogrešnog prikaza nastalog uslijed prijevare je veći od rizika nastalog uslijed pogreške, jer prijevara može uključiti tajne sporazume, krivotvorenje, namjerno ispuštanje, pogrešno prikazivanje ili zaobilaženje internih kontrola.
* stječemo razumijevanje internih kontrola relevantnih za reviziju kako bismo oblikovali revizijske postupke koji su primjereni u danim okolnostima, ali ne i za svrhu izražavanja mišljenja o učinkovitosti internih kontrola Društva.
* ocjenjujemo primjerenost korištenih računovodstvenih politika i razumnost računovodstvenih procjena i povezanih objava koje je stvorila uprava.
* zaključujemo o primjerenosti korištene računovodstvene osnove utemeljene na vremenskoj neograničenosti poslovanja koju koristi uprava i, temeljeno na pribavljenim revizijskim dokazima, zaključujemo o tome postoji li značajna neizvjesnost u vezi s događajima ili okolnostima koji mogu stvarati značajnu sumnju u sposobnost Društva da nastavi s poslovanjem po vremenski neograničenom poslovanju. Ako zaključimo da postoji značajna neizvjesnost, od nas se zahtijeva da skrenemo pozornost u našem izvješću neovisnog revizora na povezane objave u godišnjim financijskim izvještajima ili, ako takve objave nisu odgovarajuće, da modificiramo naše mišljenje. Naši zaključci se temelje na revizijskim dokazima pribavljenim sve do datuma našeg izvješća neovisnog revizora. Međutim, budući događaji ili uvjeti mogu uzrokovati da Društvo prekine s nastavljanjem poslovanja po vremenski neograničenom poslovanju.

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (NASTAVAK)**

**Izvješće o reviziji godišnjih financijskih izvještaja (nastavak)**

***Revizorove odgovornosti za reviziju godišnjih financijskih izvještaja (nastavak)***

* ocjenjujemo cjelokupnu prezentaciju, strukturu i sadržaj godišnjih financijskih izvještaja, uključujući i objave, kao i odražavaju li godišnji financijski izvještaji transakcije i događaje na kojima su zasnovani na način kojim se postiže fer prezentacija.

Mi komuniciramo s onima koji su zaduženi za upravljanje u vezi s, između ostalih pitanja, planiranim djelokrugom i vremenskim rasporedom revizije i važnim revizijskim nalazima, uključujući i u vezi sa značajnim nedostacima u internim kontrolama koji su otkriveni tijekom naše revizije.

**Izvješće o drugim zakonskim zahtjevima**

***Izvješće temeljem zahtjeva iz Uredbe (EU) br. 537/2014***

1. Na temelju Odluke Skupštine Društva od 25. kolovoza 2020. godine za revizora Društva za 2020. godinu imenovano je društvo Grant Thornton revizija d.o.o.
2. Na datum ovog izvješća neprekinuto smo angažirani u obavljanju zakonskih revizija financijskih izvještaja Društva od revizije godišnjih financijskih izvještaja Društva za 2020. godinu, ukupno 1 godinu, u razdoblju od 1. siječnja do 31. prosinca 2020. godine.
3. Osim pitanja koja smo u našem izvješću neovisnog revizora naveli kao ključna revizijska pitanja unutar podnaslova Izvješće o reviziji godišnjih financijskih izvještaja nemamo nešto za izvijestiti u vezi s točkom (c) članka 10. Uredbe (EU) br. 537/2014.
4. Našom zakonskom revizijom godišnjih financijskih izvještaja za 2020. godinu sposobni smo otkriti nepravilnosti, uključujući i prijevaru, te pri obavljanju revizijskog angažmana sagledati je li Društvo poštivalo zakone i regulative za koje je opće priznato da imaju izravni učinak na određivanje značajnih iznosa i objava u njegovim godišnjim financijskim izvještajima, kao i druge zakone i regulative koji nemaju izravni učinak na određivanje značajnih iznosa i objava u njegovim godišnjim financijskim izvještajima, ali poštivanje kojih može biti ključno za operativne aspekte poslovanja Društva, njegovu sposobnost da nastavi s vremenski neograničenim poslovanjem ili da izbjegne značajne kazne.

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (NASTAVAK)**

**Izvješće o drugim zakonskim zahtjevima (nastavak)**

***Izvješće temeljem zahtjeva iz Uredbe (EU) br. 537/2014 (nastavak)***

Osim u slučaju kada naiđemo na, ili saznamo za, nepoštivanje nekog od prethodno navedenih zakona ili regulativa koje je očigledno beznačajno, prema našoj prosudbi njegovog sadržaja i njegovog utjecaja, financijskog ili drugačijeg, za Društvo, njegove dionike i širu javnost, dužni smo o tome obavijestiti Društvo i tražiti da istraži taj slučaj i poduzme primjerene mjere za rješavanje nepravilnosti te za sprečavanje ponovnog pojavljivanja tih nepravilnosti u budućnosti. Ako Društvo sa stanjem na datum revidirane bilance ne ispravi nepravilnosti temeljem kojih su nastali pogrešni prikazi u revidiranim godišnjim financijskim izvještajima koji su kumulativno jednaki ili veći od iznosa značajnosti za financijske izvještaje kao cjelinu od nas se zahtijeva da modificiramo naše mišljenje u izvješću neovisnog revizora.

U reviziji godišnjih financijskih izvještaja Društva za 2020. godinu odredili smo značajnost za financijske izvještaje kao cjelinu u izosu od 982 tisuće koji predstavlja približno 1% od ukupne vrijednosti imovine Društva. Razmatrali smo sljedeće kvalitativne čimbenike: komponenta na koju su korisnici financijskih izvještaja fokusirani, stabilan sustav internih kontrola Društva i specifičan tržišni položaj Društva.

1. Naše revizijsko mišljenje dosljedno je s dodatnim izvješćem za revizijski odbor Društva sastavljenim sukladno odredbama iz članka 11. Uredbe (EU) br. 537/2014.
2. Tijekom razdoblja između početnog datuma revidiranih godišnjih financijskih izvještaja Društva za 2020. godinu i datuma ovog izvješća nismo Društvu pružili zabranjene nerevizorske usluge i nismo u poslovnoj godini prije prethodno navedenog razdoblja pružali usluge osmišljavanja i implementacije postupaka internih kontrola ili upravljanja rizicima povezanih s pripremom i/ili kontrolom financijskih informacija ili osmišljavanja i implementacije tehnoloških sustava za financijske informacije, te smo u obavljanju revizije sačuvali neovisnost u odnosu na Društvo.

**IZVJEŠĆE NEOVISNOG REVIZORA**

**ČLANOVIMA DRUŠTVA ZRAČNA LUKA OSIJEK D.O.O., OSIJEK (NASTAVAK)**

**Izvješće temeljem zahtjeva iz Zakona o računovodstvu**

1. Prema našem mišljenju, temeljeno na poslovima koje smo obavili tijekom revizije, informacije u priloženom izvješću poslovodstva Društva za 2020. godinu usklađene su s priloženim godišnjim financijskim izvještajima Društva za 2020. godinu;
2. Prema našem mišljenju, temeljeno na poslovima koje smo obavili tijekom revizije, priloženo izvješće poslovodstva Društva za 2020. godinu je sastavljeno u skladu sa Zakonom o računovodstvu.
3. Na temelju poznavanja i razumijevanja poslovanja Društva i njegova okruženja stečenog u okviru revizije, nismo ustanovili da postoje značajni pogrešni prikazi u priloženom izvješću poslovodstva Društva.

Angažirani partner u reviziji koja rezultira ovim izvješćem neovisnog revizora je mr.sc. Dalibor Briški.

Grant Thornton revizija d.o.o. Zagreb, 01. srpnja 2021.

Ulica grada Vukovara 284

10000 Zagreb

Hrvatska

|  |  |  |
| --- | --- | --- |
| Direktor |  | Ovlašteni revizor |
| mr.sc. Dalibor Briški |  | Ivica Bašić |

|  |  |  |  |  |  |
| --- | --- | --- | --- | --- | --- |
| *(u kunama)* | **Bilješka** |  | **2020.** |  | **2019.** |
|  |  |  |  |  |  |
| **POSLOVNI PRIHODI** | 12. |  |  |  |  |
| Prihodi od prodaje (izvan grupe) |  |  | 2.481.258 |  | 4.730.696 |
| Ostali poslovni prihodi (izvan grupe) |  |  | 9.414.691 |  | 11.190.144 |
| **Ukupno poslovni prihodi** |  |  | **11.895.949** |  | **15.920.840** |
|  |  |  |  |  |  |
| **POSLOVNI RASHODI** | 14. |  |  |  |  |
| Materijalni troškovi | 14.1. |  | (2.819.454) |  | (4.831.474) |
| Troškovi osoblja | 14.2. |  | (6.219.865) |  | (5.790.035) |
| Amortizacija | 14.3. |  | (1.965.731) |  | (1.882.963) |
| Ostali troškovi | 14.4. |  | (1.113.481) |  | (1.752.951) |
| Rezerviranja |  |  | (153.812) |  | - |
| Ostali poslovni rashodi | 14.5. |  | (201.531) |  | (567.535) |
| **Ukupno poslovni rashodi** |  |  | **(12.473.874)** |  | **(14.824.958)** |
|  |  |  |  |  |  |
| **DOBIT/(GUBITAK) IZ REDOVNOG POSLOVANJA** |  |  | **(577.925)** |  | **1.095.882** |
|  |  |  |  |  |  |
| **NETO FINANCIJSKI PRIHODI/RASHODI** |  |  | **(462.777)** |  | **(526.501)** |
|  |  |  |  |  |  |
| **Dobit prije oporezivanja** |  |  | **(1.040.702)** |  | **569.381** |
| Porez na dobit |  |  | - |  | - |
| **DOBIT/GUBITAK TEKUĆE GODINE** | 16. |  | **(1.040.702)** |  | **569.381** |
| **Ostala sveobuhvatna dobit** |  |  | **-** |  | **-** |
| **UKUPNO SVEOBUHVATNA DOBIT** |  |  | **(1.040.702)** |  | **569.381** |

|  |  |  |  |  |  |
| --- | --- | --- | --- | --- | --- |
| *(u kunama)* | **Bilješka** |  | **31.12.2020.** |  | **31.12.2019.** |
|  |  |  |  |  |  |
| **AKTIVA** |  |  |  |  |  |
|  |  |  |  |  |  |
| **DUGOTRAJNA IMOVINA** | 4. |  |  |  |  |
| Nematerijalna imovina |  |  | 117.783 |  | 155.983 |
| Nekretnine, postrojenja i oprema |  |  | 90.454.298 |  | 91.343.547 |
| Dugotrajna financijska imovina |  |  | 69.400 |  | 69.400 |
|  |  |  |  |  |  |
| **UKUPNO DUGOTRAJNA IMOVINA** |  |  | **90.641.481** |  | **91.568.930** |
|  |  |  |  |  |  |
| **KRATKOTRAJNA IMOVINA** | 6.,7. |  |  |  |  |
| Zalihe |  |  | 102.429 |  | 116.059 |
| Potraživanja od kupaca |  |  | 683.645 |  | 699.344 |
| Potraživanja od države |  |  | 341.497 |  | 355.315 |
| Ostala potraživanja |  |  | 1.073.970 |  | 1.186.347 |
| Novac u banci i blagajni |  |  | 5.449.764 |  | 5.848.365 |
|  |  |  |  |  |  |
| **UKUPNO KRATKOTRAJNA IMOVINA** |  |  | **7.651.305** |  | **8.205.430** |
|  |  |  |  |  |  |
| **UKUPNA AKTIVA** |  |  | **98.292.786** |  | **99.774.360** |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| *(u kunama)* | **Bilješka** |  | **31.12.2020.** |  | **31.12.2019.** |
|  |  |  |  |  |  |
| **PASIVA** |  |  |  |  |  |
|  |  |  |  |  |  |
| **KAPITAL** |  |  |  |  |  |
| Upisani kapital |  |  | 26.208.000 |  | 26.208.000 |
| Preneseni gubitak |  |  | (11.650.871) |  | (12.220.252) |
| Dobit/(Gubitak) tekuće godine |  |  | (1.040.702) |  | 569.381 |
|  |  |  |  |  |  |
| **UKUPNO KAPITAL** | 8. |  | **13.516.427** |  | **14.557.129** |
|  |  |  |  |  |  |
| **REZERVIRANJA** | 10. |  | **153.812** |  | **-** |
|  |  |  |  |  |  |
| **DUGOROČNE OBVEZE** | 9. |  |  |  |  |
| Obveze prema bankama i financijskim institucijama |  |  | 22.000.000 |  | 22.000.000 |
| **UKUPNO DUGOROČNE OBVEZE** |  |  | **22.000.000** |  | **22.000.000** |
|  |  |  |  |  |  |
| **KRATKOROČNE OBVEZE** | 11. |  |  |  |  |
| Obveze za primljene predujmove |  |  | 12.248 |  | 24.500 |
| Obveze prema dobavljačima |  |  | 1.417.064 |  | 1.276.344 |
| Obveze prema zaposlenicima |  |  | 376.197 |  | 372.080 |
| Obveze za poreze i doprinose |  |  | 184.165 |  | 179.992 |
| Ostale obveze |  |  | 60.632.873 |  | 61.364.315 |
|  |  |  |  |  |  |
| **UKUPNO KRATKOROČNE OBVEZE** |  |  | **62.622.547** |  | **63.217.231** |
|  |  |  |  |  |  |
| **UKUPNA PASIVA** |  |  | **98.292.786** |  | **99.774.360** |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *(u kunama)* |  | **Upisani kapital** |  | **Preneseni gubitak** | |  | | **Dobit/Gubitak tekuće godine** | | |  | | **UKUPNO** | | | | | |
|  |  |  |  |  | |  | |  | | |  | |  | | | | | |
| **Za godinu koja je završila 31. prosinca 2019. godine** | | |  |  | |  | |  | | | |  | |  | | |
| **Stanje 01. siječnja 2019. godine** |  | 26.208.000 |  | (9.717.340) | |  | | (2.502.912) | | |  | | **13.987.748** | | | | | |
| Raspored dobiti/gubitka |  | - |  | (2.502.912) | |  | | 2.502.912 | | |  | | **-** | | | | | |
| Dobit tekuće godine |  | - |  | - | |  | | 569.381 | | |  | | **569.381** | | | | | |
| **Stanje 31. prosinca 2019. godine** |  | **26.208.000** |  | **(12.220.252)** | |  | | **569.381** | | |  | | **14.557.129** | | | | | |
|  |  |  |  |  | |  | |  | | |  | |  | | | | | |
|  |  |  |  |  | |  | |  | | |  | |  | | |
| **Za godinu koja je završila 31. prosinca 2020. godine** | | |  |  |  | |  | |  |  | | | | |
| **Stanje 01. siječnja 2020. godine** |  | 26.208.000 |  | (12.220.252) | |  | | 569.381 | | |  | | 14.557.129 | | | | |
| Raspored dobiti/gubitka |  | - |  | 569.381 | |  | | (569.381) | | |  | | **-** | | | | |
| Dobit tekuće godine |  | - |  | - | |  | | (1.040.702) | | |  | | (1.040.702) | | | | |
| **Stanje 31. prosinca 2020. godine** |  | **26.208.000** |  | **(11.650.871)** | |  | | **(1.040.702)** | | |  | | **13.516.427** | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (*u kunama)* |  | **Bilješka** |  | **2020.** | | |  | **2019.** | |
|  |  |  |  |  |  | | |  |
| **NOVČANI TIJEK OD POSLOVNIH AKTIVNOSTI** |  |  |  |  | |  | |  |
| Dobit prije poreza/Gubitak |  |  |  | **(1.040.702)** | | |  | **569.381** | |
|  |  |  |  |  | | |  |  | |
| **Obavljena usklađenja** |  |  |  | **2.581.972** | | |  | **1.882.963** | |
| Amortizacija |  |  |  | 1.965.731 | | |  | 1.882.963 | |
| Prihodi od kamata i dividendi |  |  |  | (593) | | |  | - | |
| Rashodi od kamata |  |  |  | 463.022 | | |  | - | |
| Rezerviranja |  |  |  | 153.812 | | |  | - | |
| **Povećanje ili smanjenje novčanih tokova prije promjena u radnom kapitalu** |  |  |  | **1.541.270** | | |  | **2.452.344** | |
|  |  |  |  |  | | |  |  | |
| **Promjene u radnom kapitalu** |  |  |  | (647.687) | | |  | (13.165.238) | |
| a) Povećanje ili smanjenje kratkoročnih obveza |  |  |  | (645.955) | | |  | (14.892.540) | |
| b) Povećanje ili smanjenje kratkotrajnih potraživanja |  |  |  | 141.894 | | |  | 131.190 | |
| c) Povećanje ili smanjenje zaliha |  |  |  | 13.630 | | |  | 37.551 | |
| d) Ostala povećanja ili smanjenja radnog kapitala |  |  |  | (157.256) | | |  | 1.558.561 | |
|  |  |  |  |  | | |  |  | |
| **Novac iz poslovanja** |  |  |  | **893.583** | | |  | **(10.712.894)** | |
|  |  |  |  |  | | |  |  | |
| Novćani izdaci za kamate |  |  |  | (411.751) | | |  | - | |
|  |  |  |  |  | | |  |  | |
| **NETO NOVČANI TOKOVI OD POSLOVNIH AKTIVNOSTI** |  |  |  | **481.832** | | |  | **(10.712.894)** | |
|  |  |  |  |  | | |  |  | |
|  |  |  |  |  | | |  |  | |
| **NOVČANI TIJEK OD INVESTICIJSKIH AKTIVNOSTI** |  |  |  |  | | |  |  | |
| Novčani izdaci za kupnju dugotrajne materijalne i nematerijalne imovine |  |  |  | (1.102.311) | | |  | (3.244.659) | |
| Novčani primici od kamata |  |  |  | 593 | | |  | - | |
| Novčani primici od prodaje dugotrajne materijalne i nematerijalne imovine |  |  |  | 221.285 | | |  | - | |
| **NETO POVEĆANJE /SMANJENE NOVČANOG TIJEKA OD INVESTICIJSKIH AKTIVNOSTI** |  |  |  | **(880.433)** | | |  | **(3.244.659)** | |
|  |  |  |  |  | | |  |  | |
| **NOVČANI TIJEK OD FINANCIJSKIH AKTIVNOSTI** |  |  |  |  | | |  |  | |
| Novčani primici od glavnice kredita, pozajmica i drugih posudbi |  |  |  | - | | |  | 22.000.000 | |
| Novčani izdaci za otplatu glavnice kredita, pozajmica i drugih posudbi i dužničkih financijskih instrumenata |  |  |  | - | | |  | (2.383.149) | |
| **NETO POVEĆANJE/SMANJENJE NOVČANOG TIJEKA OD FINANCIJSKIH AKTIVNOSTI** |  |  |  | **-** | | |  | **19.616.851** | |
|  |  |  |  |  | | |  |  | |
| **NETO POVEĆANJE/SMANJENJE NOVCA I NOVČANIH EKVIVALENATA** |  |  |  | **(398.601)** | | |  | **5.659.298** | |
| NOVAC NA DAN 1. SIJEČNJA |  |  |  | 5.848.365 | | |  | 189.067 | |
| NOVAC NA DAN 31. PROSINCA |  | 7. |  | 5.449.764 | | |  | 5.848.365 | |

**1. OPĆI PODACI**

**1.1. Pravni okvir, djelatnost i zaposlenici**

ZRAČNA LUKA OSIJEK, društvo s ograničenom odgovornošću za usluge u zračnom prometu, Klisa (Grad Osijek), Vukovarska 67, upisana je u registarski uložak Trgovačkog suda u Osijeku pod matičnim brojem subjekta (MBS) 030026579. Rješenjem istog suda broj Tt-95/4802-2 od 28.05.1996. godine upisano je usklađenje općih akata i temeljnog kapitala sa Zakonom o trgovačkim društvima („Narodne novine“, br. 111/93).

Rješenjem navedenog suda broj Tt-98/1432-10 od 26.03.1999. godine u sudskom registru je provedeno preoblikovanje dioničkog društva u društvo s ograničenom odgovornošću.

Sjedište Društva nalazi se u Klisi, na adresi Vukovarska ulica 67.

**Uprava:**

Davor Forgić, imenovan 10.10.2017. Odlukom Skupštine Društva o imenovanju Uprave - direktora Zračne luke Osijek d.o.o. na razdoblje od četiri godine, zastupa Društvo pojedinačno i samostalno. Prestaje biti direktor Društva 08.04.2021. odlukom Skupštine Društva.

Ivan Kos, imenovan 28.04.2021. godine Odlukom Skupštine Društva o imenovanju Uprave – direktora Zračne luke Osijek d.o.o.

**Nadzorni odbor čine sljedeći članovi**:

1. Dinko Staničić, predsjednik, predstavnik RH: 16.06.2016. do 16.06.2020. (istek mandata)

2. Ivan Hampovčan, predsjednik nadzornog odbora od 05.05.2021. godine

3. Silvestar Vargek, zamjenik predsjednika, predstavnik radnika: 07.09.2017. do 07.09.2021.

4. Ivan Begović, član, predstavnik RH: 16.06.2016. do 13.02.2020. (ostavka)

5. Ivica Bilac, član (od 03.12.2020. do 28.04.2021. predsjednik), predstavnik Osječko-baranjske županije: 05.05.2017. do 28.04.2021. (opoziv)

6. Tatjana Grganović, član, predstavnica Grada Osijeka: 27.02.2018. do 27.02.2022.

U 2020. su održali dvije sjednice 29.05.2020. i 03.12.2020. godine.

Skupština Društva je 25.08.2020. donijela Odluku da se članovima Nadzornog odbora utvrđuje neto-naknada u iznosu od 700,00 kuna po sudjelovanju na sjednici Nadzornog odbora. U 2020. godini članovima Nadzornog odbora isplaćene su naknade u ukupnom neto iznosu od 4.900 kuna, što čini bruto iznos od 8.049,95 kuna.

U sudskom registru Trgovačkog suda u Osijeku upisane su sljedeće djelatnosti Društva (predmet poslovanja):

35.30 Proizvodnja i popravak zrakoplova i svemirskih letjelica

50.20 Održavanje i popravak motornih vozila

52.72 Popravak električnih aparata za kućanstvo

55.52 Opskrbljivanje pripremljenom hranom (catering)

60.21 Ostali redoviti kopneni putnički prijevoz

60.23 Ostali kopneni cestovni prijevoz putnika

60.24 Cestovni prijevoz robe

**1. OPĆI PODACI (nastavak)**

63.12 Skladištenje robe

63.23.1 Djelatnosti u zračnim lukama

70.20 Iznajmljivanje vlastitih nekretnina

71.10 Iznajmljivanje automobila

71.21 Iznajmljivanje ostalih kopnenih prijevoznih sredstava

74.40 Promidžba (reklama i propaganda)

\* Kupnja i prodaja robe, osim oružja i streljiva, lijekova i otrova

\* Obavljanje trgovačkog posredovanja na domaćem i inozemnom tržištu

\* Pružanje usluga u nautičkom, seljačkom, zdravstvenom, kongresnom, športskom, lovnom i drugim oblicima turizma, pružanje ostalih turističkih usluga i dr.,

\* Pripremanje hrane, usluživanje pićem i napicima, pružanje usluga smještaja

\* Zastupanje stranih tvrtki

\* Poslovi međunarodnog otpremništva

\* Međunarodni prometno agencijski poslovi

\* Međunarodni prijevoz osoba i stvari u cestovnom prometu

\* Djelatnosti putničkih agencija

\* Djelatnosti organizatora putovanja (turoperatora)

\* Poduka i stručno osposobljavanje osoba koje rade na poslovima od značaja za sigurnost zračnog prometa na aerodromu

\* Upravljanje zračnom lukom

\* Zemaljske usluge u zračnim lukama

\* Komercijalni zračni prijevoz

\* Linijski zračni prijevoz

\* Operativne usluge u zračnom prometu

\* Usluge u zračnom prometu

Društvo ima podružnicu “Putnička agencija Zračna luka Osijek”, sjedište agencije je bilo u Osijeku, Trg Ante Starčevića bb (pothodnik) do 18.12.2020. godine. Agencija je od prosinca 2020. godine izmještena na adresu Vukovarska ulica 67, Klisa.

Djelatnosti podružnice su:

\* Djelatnosti putničkih agencija

\* Djelatnosti organizatora putovanja (turoperatora)

Osnivača u poslovanju podružnice zastupa Davor Forgić, samostalno i pojedinačno od 22.11.2017. godine.

Prosječan broj zaposlenih prema satima rada za 2020. godinu iznosio je 56 radnika, dok je za 2019.godinu iznosio 61 radnika.

**2. OSNOVE SASTAVLJANJA FINANCIJSKIH IZVJEŠTAJA**

**2.1. Izjava o usklađenosti i osnova prikaza**

Do 2018. godine Zračna luka Osijek sastavljala je financijske izvještaje sukladno Hrvatskim standardima financijskog izvještavanja koje je donio Odbor za standarde financijskog izvještavanja na temelju odredbi Zakona o računovodstvu.

S obzirom na odredbe članka 3. stavak 1. alineja 14. Zakona o računovodstvu (Narodne novine, broj: 78/15, 134/15, 120/16, 116/18, 42/20, 47/20) kojim je uveden pojam „subjekt od javnog interesa“ (na snazi od 1. siječnja 2019.) te na odredbe članka 17. stavak 3. Zakona o računovodstvu, kojim je propisano da su subjekti od javnog interesa dužni sastavljati i prezentirati godišnje financijske izvještaje primjenom Međunarodnih standarda financijskog izvještavanja (MSFI), financijski izvještaji za 2019. godinu pripremljeni su u skladu sa Zakonom o računovodstvu (NN 116/18, 42/20, 47/20) i Međunarodnim standardima financijskog izvještavanja koji su utvrđeni od Europske komisije i objavljeni u službenom listu Europske unije (MSFI).

Promjena računovodstvenih politika sa HSFI na MSFI nisu bitno utjecala na područjima primjene već je samo formalno promijenjena primjena MSFI te nije utjecala na vrijednosti iskazane u financijskim izvještajima.

Struktura i sadržaj prikazanih financijskih izvještaja u skladu je s odredbama MRS 1.

Podaci u financijskim izvještajima prezentirani su u hrvatskim kunama, kao izvještajnoj valuti u Republici Hrvatskoj, pri čemu je na dan bilanciranja kod deviznih transakcija i transakcija s valutnom klauzulom korišten srednji tečaj HNB na dan 31.12.2020. godine za 1 EUR=7,536898 kn (31.12.2019. 1 EUR=7,442580 kn).

Financijski izvještaji sastavljeni su na osnovi povijesnog troška, a detaljnija određenja dana su uz pojedine pozicije izvještaja.

Financijski izvještaji sastavljeni su po načelu nastanka poslovnog događaja i pod pretpostavkom vremenske neograničenosti poslovanja.

Sastavljanje financijskih izvještaja u skladu sa Međunarodnim standardima financijskog izvještavanja zahtijeva od Uprave da daje procjene i izvodi pretpostavke koje utječu na iskazane iznose imovine i obveza, te objavu nepredviđene imovine i nepredviđenih obveza na datum financijskih izvještaja, kao i na iskazane prihode i rashode tijekom izvještajnog razdoblja. Procjene se temelje na informacijama koje su bile dostupne na datum sastavljanja financijskih izvještaja te se stvarni iznosi mogu razlikovati od procijenjenih.

Društvo ima odvojene račune za djelatnost zemaljskih usluga od računa za svoje druge djelatnosti iz stavka 1. članka 7. Pravilnika o pružanju zemaljskih usluga ( NN/15).

Između zemaljskih usluga i drugih djelatnosti nema značajnih financijskih tokova koji bi bili od materijalnog značaja.

**2. OSNOVE SASTAVLJANJA FINANCIJSKIH IZVJEŠTAJA (nastavak)**

**2.2. Ključne procjene i neizvjesnost procjena**

Prilikom sastavljanja financijskih izvještaja korištene su određene procjene koje utječu na iskaz imovine i obveza Društva, prihode i rashode Društva i objavljivanje potencijalnih obveza Društva.

Budući događaji i njihovi utjecaji ne mogu se predvidjeti sa sigurnošću, slijedom čega se stvarni rezultati mogu razlikovati od procijenjenih. Procjene korištene pri sastavljanju financijskih izvještaja su podložne izmjenama nastankom novih događaja, stjecajem dodatnog iskustva, dobivanjem dodatnih informacija i spoznaja i promjenom okruženja u kojima Društvo posluje.

Ključne procjene korištene u primjeni računovodstvenih politika prilikom sastavljanja financijskih izvještaja odnose se na obračun amortizacije dugotrajne nematerijalne i materijalne imovine, umanjenje vrijednosti imovine, ispravak vrijednosti zaliha, ispravak vrijednosti potraživanja, te objavu potencijalnih obveza.

**2.3. Izvještajna valuta**

Financijski izvještaji Društva sastavljeni su u hrvatskim kunama kao mjernoj, odnosno izvještajnoj valuti Društva.

**3. SAŽETAK RAČUNOVODSTVENIH POLITIKA**

**3.1. Promjene računovodstvenih politika**

**Prva primjena novih izmjena postojećih standarda koje su na snazi za tekuće izvještajno razdoblje**

U tekućem izvještajnom razdoblju na snazi su slijedeći standardi, izmjene i dopune postojećih standarda te tumačenja koje je objavio Odbor za Međunarodne računovodstvene standarde („IASB“) i usvojila ih je Europska unija:

* Izmjene MSFI-ja 3 „Poslovne kombinacije“ – Definicija poslovanja (na snazi za poslovne kombinacije za koje je datum stjecanja na ili nakon početka prvog godišnjeg izvještajnog razdoblja koje počinje na dan ili nakon 1. siječnja 2020. godine i na stjecanje sredstava do kojih dolazi na ili nakon početka tog razdoblja),
* Izmjene MRS-a 1 “Prezentacija financijskih izvještaja” i MRS-a 8 “Računovodstvene politike, promjene u računovodstvenim procjenama i pogreške” – definicija značajnosti (efektivno za godišnja razdoblja počevši na ili nakon 1. siječnja 2020. godine),
* Izmjene Uputa na konceptualni okvir u MSFI standardima (na snazi za godišnja razdoblja koja počinju na dan ili nakon 1. siječnja 2020. godine),
* Izmjene MSFI-ja 16 „Najmovi“ – izmjene vezano za Koncesije za najam povezane sa COVID-19 (na snazi za godišnja razdoblja koja počinju na dan ili nakon 01.06.2020).

Usvajanje navedenih izmjena i dopuna postojećih standarda i tumačenja nije dovelo do materijalnih promjena računovodstvenih politika subjekta niti je utjecalo na dobit društva u tekućoj godini i prethodnim godinama.

**3. SAŽETAK RAČUNOVODSTVENIH POLITIKA (nastavak)**

**3.1. Promjene računovodstvenih politika (nastavak)**

**Izmjene postojećih standarda koje je objavio IASB i koji su usvojeni u Europskoj uniji, ali još nisu stupili na snagu**

* MSFI 1 „Prva primjena IFRS-eva“ – izmjene vezane za godišnja poboljšanja MSFI-jeva ciklus 2018-2020 ( na snazi za periode koji počinju na dan ili nakon 01. siječnja 2022. godine),
* MSFI 3 „Poslovne kombinacije“ – izmjene vezane za Poziv na konceptualni okvir (Izmjene i dopune MSFI-ja 3) – (na snazi za godišnja razdoblja koja počinu na dan ili nakon 01. siječnja 2022. godine),
* Izmjene MSFI-ja 9 “Financijski instrumenti” i MSFI-ja 7 “Financijski instrumenti: Objave” – Reforma referentne vrijednosti kamatne stope (na snazi za godišnja razdoblja koja započinju na dan ili nakon 1. siječnja 2021. godine),
* MSFI 9 „Financijski instrumenti“ – izmjene vezane za godišnja poboljšanja MSFI-jeva ciklus 2018-2020 (na snazi za razdoblja koja počinju na dan ili nakon 01. siječnja 2022. godine),
* MSFI 16 „Najmovi“ – izmjene vezane za godišnja poboljšanja MSFI-jeva ciklus 2018-2020 (na snazi za razdoblja koja počinju na dan ili nakon 01. siječnja 2022. godine),
* MSFI 16 „Najmovi“ – izmjene vezano za Reformu referentnih kamatnih stopa – 2. faza (na snazi za godišnja razdoblja koja počinju na ili nakon 01. siječnja 2021. godine),
* MSFI 17 „Ugovori o osiguranju“ – izmjene i dopune koje uključuju odgodu datuma stupanja na snagu standarda (na snazi za godišnja razdoblja koja započinju na dan ili nakon 01. siječnja 2023. godine),
* MRS 1 „Prezentacija financijskih izvještaja“ – izmjene vezano za Klasifikaciju obveza kao kratkoročnih i dugoročnih (na snazi za godišnja razdoblja koja počinju na dan ili nakon 01. siječnja 2023. godine),
* MRS 16 „Nekretnine, postrojenja i oprema“ – izmjene vezane za Dobitke prije namjeravane upotrebe (na snazi za godišnje razdoblja koje počinju na dan ili nakon 01. siječnja 2022. godine),
* MRS 37 „Rezerviranja, potencijalne obveze i potencijalna imovina“ – izmjene vezane uz Štetne ugovore – troškovi ispunjenja ugovora (na snazi za godišnja razdoblja koja počinju na dan ili nakon 01. siječnja 2022. godine).

Društvo je odabralo ne primjenjivati nove standarde, izmjene postojećih standarda i interpretacije prije datuma njihova stupanja na snagu.

Uprava Društva predviđa da usvajanje navedenih standarda, izmjene postojećih standarda te novih tumačenja neće imati značajan utjecaj na financijske izvještaje Društva u razdoblju njihove prve primjene.

**Standardi i tumačenja koje je izdao IASB i koji još nisu usvojeni u Europskoj uniji**

Do dana izdavanja ovog izvještaja nije bilo standarda i tumačenja koje je izdao IASB, a koji još nisu usvojeni u Europskoj Uniji.

**3. SAŽETAK RAČUNOVODSTVENIH POLITIKA (nastavak)**

**3.2. Dugotrajna nematerijalna imovina**

Dugotrajna nematerijalna imovina obuhvaća ulaganja na tuđoj imovini, software, licence i druga prava. Dugotrajna nematerijalna imovina se iskazuje po trošku nabave umanjenom za akumuliranu amortizaciju

**3.3. Dugotrajna materijalna imovina**

Zemljište se iskazuje po trošku nabave.

Ostala dugotrajna materijalna imovina se iskazuje po trošku nabave umanjenom za akumuliranu amortizaciju.

Naknadni izdaci uključuju se u knjigovodstvenu vrijednost imovine ili se priznaju kao zasebna imovina, samo ako Društvo ima predviđene buduće ekonomske koristi od te imovine, te ako se trošak te imovine može pouzdano izmjeriti. Svi ostali naknadni izdaci priznaju se u računu dobiti i gubitka u razdoblju u kojem su nastali.

Izgradnja ili izrada dugotrajne materijalne imovine u vlastitoj režiji evidentira se u poslovnim knjigama po vrijednosti koja ne može biti veća od tržišne cijene tog sredstva.

Dobici ili gubici od prestanka priznavanja dugotrajne materijalne imovine ( prodaja, rashod i sl.) utvrđuju se kao razlika ostvarene prodajne cijene i knjigovodstvene vrijednosti i uključuju u stavku ostali prihodi, odnosno ostali rashodi u računu dobiti i gubitka.

**Amortizacija**

Amortizacija dugotrajne materijalne i nematerijalne imovine obračunava se primjenom linearne metode otpisa u procijenjenom vijeku uporabe svakog pojedinog sredstva.

Zemljišta i druga imovina koja ima neograničeni vijek upotrebe, te imovina u pripremi, se ne amortizira.

Korištene amortizacijske stope u skladu su sa Zakonom o porezu na dobit.

|  |  |  |
| --- | --- | --- |
| **Opis** | **2019.** | **2020.** |
| Nematerijalna imovina | 20 | 20 |
| Građevinski objekti | 1,25-5 | 1,25-5 |
| Proizvodna i prijenosna oprema i uređaji | 2,50 | 2,50 |
| Pogonski i poslovni inventar | 5 | 5 |
| Cestovna motorna vozila | 10-12,5 | 10-12,5 |
| Teretna vozila, traktori | 12,5-25 | 12,5-25 |
| Uredska i informatička oprema | 12,5 | 12,5 |
| Ostala nespomenuta imovina | 5-10 | 5-10 |

**3. SAŽETAK RAČUNOVODSTVENIH POLITIKA (nastavak)**

**3.4. Financijska imovina**

**Početno priznavanje i mjerenje**

Sukladno MSFI-u 9, sva priznata financijska imovina naknadno se u cijelosti mjeri po amortiziranom trošku, fer vrijednost kroz ostalu sveobuhvatnu dobit ili fer vrijednost kroz dobit ili gubitak, ovisno o poslovnom modelu i karakteristikama ugovorenih tijekova novca financijske imovine.

Društvo klasificira financijsku imovinu u kategoriju koja se mjeri po amortiziranom trošku primjenom metode efektivne kamatne stope, a u sklopu poslovnog modela čiji je cilj naplatiti ugovorene novčane tokove i prema kojem se priljev novca ostvaruje isključivo po osnovi otplate glavnice i kamata na nepodmireni iznos glavnice.

Na svaki datum bilance Društvo procjenjuje postoje li objektivni dokazi o umanjenju vrijednosti financijske imovine.

Društvo prestaje priznavati financijsku imovinu samo kad je isteklo ugovorno pravo na novčane priljeve po predmetnom sredstvu ili kad financijsko sredstvo i gotovo sve rizike i nagrade povezane s vlasništvom nad njim većim dijelom prenosi na drugi subjekt. Ako Društvo ne prenosi niti zadržava gotovo sve rizike i nagrade povezane s vlasništvom i ako i dalje ima kontrolu nad prenesenom imovinom, priznaje svoj zadržani udjel u imovini te povezanu obvezu u iznosima koje eventualno ima obvezu platiti. Ako Društvo zadrži većim dijelom sve rizike i nagrade povezane s vlasništvom nad prenesenom financijskom imovinom, ta se imovina nastavlja priznavati uz istovremeno priznavanje osiguranog zajma s naslova ostvarenih priljeva.

Kod isknjiženja cijelog financijskog sredstva, odnosno prestanka priznavanja, razlika između knjigovodstvene vrijednosti sredstva i zbroja primljene naknade i potraživanja za naknadu te kumulativne dobiti odnosno kumulativnog gubitka iskazanog u sklopu ostale sveobuhvatne dobiti i akumuliranog u glavnici prenosi se u dobit ili gubitak.

**Umanjenje financijske imovine**

Društvo priznaje rezervacije za očekivane kreditne gubitke od potraživanja od kupaca. Iznos očekivanih kreditnih gubitaka izračunava se na svaki datum izvještavanja kako bi odražavao promjene u kreditnom riziku od početnog priznavanja pojedinog financijskog instrumenta.

**3. SAŽETAK RAČUNOVODSTVENIH POLITIKA (nastavak)**

**3.5. Zalihe**

Zalihe materijala, rezervnih dijelova, sitnog inventara, službene i zaštitne obuće i odjeće (HTZ) i auto-guma iskazuju se po nabavnoj vrijednosti ili neto utrživoj vrijednosti ovisno što je niže.

Nabavnu vrijednost čini fakturirana vrijednost uvećana za zavisne troškove.

Utrošak zaliha se provodi po metodi prosječnih cijena.

**3.6. Kratkotrajna potraživanja**

Potraživanja se početno mjere po fer vrijednosti. Na svaki datum bilance, potraživanja, čija se naplata očekuje u razdoblju dužem od godinu dana, iskazuju se po amortiziranom trošku primjenom metode efektivne kamatne stope umanjeno za gubitak od umanjenja vrijednosti za nastale i očekivane kreditne gubitke. Kratkotrajna potraživanja iskazuje se po početno priznatom nominalnom iznosu umanjenom za odgovarajući iznos ispravka vrijednosti za nastale i očekivane kreditne gubitke.

Vrijednost potraživanja se umanjuje i gubici od umanjenja vrijednosti nastaju ako postoji objektivan dokaz o umanjenju vrijednosti proizašao iz jednog ili više događaja nastalih nakon početnog priznavanja imovine kada taj događaj utječe na procijenjene buduće novčane tokove od potraživanja koji mogu biti pouzdano utvrđeni. Na svaki datum bilance procjenjuje se postoji li objektivan dokaz o umanjenju vrijednosti pojedinog potraživanja te postoje li indikatori značajnog pogoršanja rizika koji bi zahtijevali priznavanje očekivanih kreditnih gubitaka. Ako postoji objektivni dokaz o umanjenju vrijednosti potraživanja, iznos gubitka mjeri se kao razlika između knjigovodstvene vrijednosti i procijenjenih budućih novčanih tokova. Knjigovodstvena vrijednost potraživanja će se umanjiti direktno ili upotrebom odvojenog konta ispravka vrijednosti. Iznos gubitka se priznaje na teret računa dobiti i gubitka za tekuću godinu.

**3.7. Kratkotrajna financijska imovina**

Vrijednosni papiri, dani zajmovi i slična financijska imovina iskazuju se po trošku ulaganja.

Usklađenje vrijednosti kratkotrajne financijske imovine obavlja se temeljem saznanja da nisu naplaćena u roku, odnosno da su nastale okolnosti za njihovo djelomično umanjenje.

**3.8. Novčana sredstva**

Imovina u obliku novca iskazuje se u nominalnoj vrijednosti izraženoj hrvatskom valutnom jedinicom. Računi u bankama i blagajnama koji glase na inozemna sredstva plaćanja iskazuju se u hrvatskim kunama po srednjem tečaju HNB na datum bilance. Tečajne razlike nastale preračunavanjem priznaju se u računu dobiti i gubitka.

**3.9. Strane valute**

Transakcije u stranim sredstvima plaćanja prevode se u kune primjenom tečaja na dan transakcije. Monetarna imovina i obveze u stranoj valuti prikazuju se na svaki datum bilance po tečaju utvrđenom na datum bilance. Dobit ili gubitak nastao zbog promjena tečaja nakon datuma transakcije priznaje se u račun dobiti i gubitka.

**3. SAŽETAK RAČUNOVODSTVENIH POLITIKA (nastavak)**

**3.10. Najmovi**

Od 1. siječnja 2019. imovina koja je u najmu klasificira se kao imovina s pravom korištenja unutar stavke građevine, postrojenja i oprema. Istovremeno se priznaje i obveza po najmu i to na dan kad je imovina spremna za upotrebu.

Imovina s pravom korištenja i obveze po najmovima inicijalno se priznaju po principu sadašnje vrijednosti troška stjecanja. Imovina s pravom korištenja priznaje se po metodi troška koji se sastoji od iznosa inicijalnog vrednovanja obveze po najmu, svih plaćanja učinjenih prije početka najma i direktnih troškova. Imovina s pravom korištenja amortizira se u razdoblju korisnog vijeka upotrebe ili trajanju najma, ovisno o tome što je kraće.

Obveze po najmu diskontiraju se primjenom kamatne stope koja proizlazi iz najma. Ako se ta stopa ne može izravno utvrditi, primjenjuje se inkrementalna kamatna stopa zaduživanja, koja predstavlja stopu koju bi Društvo platilo da posuđuje sredstva potrebna za nabavu takve imovine u sličnim ekonomskim uvjetima. Plaćanja po najmovima alociraju se na otplate glavnice i troška financiranja. Trošak financiranja priznaje se u računu dobiti i gubitka.

Najmovi koji dospijevaju unutar 12 mjeseci i najmovi male vrijednosti priznaju se pravocrtnom metodom u računu dobiti i gubitka za vrijeme trajanja najma.

**3.11. Kapital i rezerve**

Kapital se sastoji od upisanog kapitala, rezervi, dobitka/gubitka tekuće godine i prenesenog dobitka/gubitka. Upisani kapital iskazuje se u svoti koja je upisana u Trgovačkom sudu.

**3.12. Dugoročne obveze**

Primljeni zajmovi i krediti koji dospijevaju na naplatu u razdoblju dužem od jedne godine od dana bilanciranja iskazuju se kao dugoročne financijske obveze.

Dugoročne obveze iskazuju se u nominalnoj vrijednosti. Obveze ugovorene u inozemnim sredstvima plaćanja iskazuju se u hrvatskim kunama po tečaju na dan bilance.

Dugoročne obveze koje dospijevaju u roku do godine dana od datuma bilance iskazuju se kao kratkoročne obveze.

**3. SAŽETAK RAČUNOVODSTVENIH POLITIKA (nastavak)**

**3.13. Kratkoročne obveze**

Kratkoročne obveze čine obveze prema dobavljačima i zaposlenima, te obveze za poreze, doprinose i slična davanja i ostale obveze. Kratkoročne obveze evidentiraju se u nominalnoj vrijednosti iskazanoj u odgovarajućoj knjigovodstvenoj ispravi.

Obveze prema zaposlenima osim isplata plaća i drugih naknada, čine i otpremnine za odlazak u mirovinu i jubilarne nagrade temeljem radnog odnosa, a sukladno važećem Pravilniku o radu Društva i ne predstavljaju značajnije iznose za koje bi se trebala vršiti rezerviranja.

Primljeni zajmovi i krediti koji dospijevaju na naplatu u razdoblju do jedne godine od dana bilanciranja iskazuju se kao kratkoročne obveze.

**3.14. Politika iskazivanja potpora**

Potpore se priznaju na sustavnoj osnovi kroz razdoblja kako bi se sučelili s odnosnim troškovima.

Potpore vezane s imovinom iskazuju se kao odgođeni prihod do trenutka mogućnosti povezivanja s odnosnim troškovima.

Potpora koja se prima kao naknada za rashode ili gubitke koji su već nastali ili u svrhu pružanja izravne financijske podrške Društva bez daljnjih povezanih troškova, priznaje se u dobit ili gubitak razdoblja u kojem se prima.

**3.15. Prihodi**

Prihodi se sastoje od fer vrijednosti primljene naknade ili potraživanja za prodane proizvode ili usluge tijekom redovnog poslovanja Društva. Društvo priznaje prihode kada se iznos prihoda može pouzdano mjeriti, kada će Društvo imati buduće ekonomske koristi i kada su zadovoljeni specifični kriteriji za sve djelatnosti Društva.

Pod uvjetom da je iznos prihoda moguće pouzdano izmjeriti i ako je vjerojatno da će Društvo primiti naknadu, prihodi od usluga priznaju se u razdoblju u kojem su iste pružene. Prihod od ugovora o obavljanju usluga priznaje se u odnosu na stupanj izvršenja ugovora.

Prihode čine poslovni prihodi i financijski prihodi. Poslovni prihodi su prihodi od prodaje i ostali poslovni prihodi. Financijski prihodi su prihodi od kamata, pozitivnih tečajnih razlika i ostalih sličnih prihoda.

**3.16. Rashodi**

Rashodi su smanjenje ekonomske koristi kroz obračunsko razdoblje u obliku odljeva ili smanjenja sredstva, što za posljedicu ima smanjenje glavnice. Rashode čine poslovni i financijski rashodi. Poslovne rashode čine poslovni rashodi i ostali rashodi iz redovitih aktivnosti. Financijske rashode čine kamate nastale po osnovi obveza, obračunane do datuma bilance i negativne tečajne razlike.

Rashodi se priznaju u poslovnim knjigama po načelu nastanka događaja.

**3. SAŽETAK RAČUNOVODSTVENIH POLITIKA (nastavak)**

**3.17. Porez na dobit**

Društvo obračunava obvezu za porez u skladu s hrvatskim zakonom.

**3.18. Izvještaj o novčanom tijeku**

Društvo primjenjuje neizravnu (indirektnu) metodu.

**3.19. Potencijalne obveze i imovina**

Potencijalne obveze se ne priznaju u financijskim izvještajima, nego se samo objavljuju u bilješkama uz financijske izvještaje.

Potencijalna imovina se ne priznaje u financijskim izvještajima, već se priznaje u trenutku kada postane vjerojatan priljev gospodarskih koristi.

**3.20. Rezerviranja**

Rezerviranja se priznaju kada Društvo ima sadašnju obvezu (zakonsku ili izvedenu) kao rezultat prošlog događaja, kada je vjerojatno da će podmirenje obveze zahtijevati odljev resursa koji utjelovljuju ekonomske koristi i kada se iznos obveze može pouzdano procijeniti.

Iznos priznat kao rezerviranje je najbolja procjena izdataka potrebnih za podmirivanje sadašnje obveze na datum bilance, uzimajući u obzir rizike i neizvjesnosti neminovnih kod događaja i okolnosti. Ako je rezerviranje mjereno očekivanim novčanim tijekovima procijenjenim za podmirenje obveze, iznos rezerviranja je sadašnja vrijednost očekivanih izdataka potrebnih za podmirenje obveze.

Ako se očekuje da će neke ili sve izdatke potrebne za podmirivanje rezerviranja nadoknaditi druga strana, naknada se priznaje samo, i isključivo, kada je gotovo sigurno da će se naknada primiti ako društvo podmiri obvezu. Društvo procjenjuje rezerviranja na svaki datum bilance i usklađuje ih tako da odražavaju najbolju tekuću procjenu. Ako više nije vjerojatno da će podmirivanje obveze zahtijevati odljev resursa koji utjelovljuju ekonomske koristi, Društvo ukida rezerviranje.

**3.21. Događaji nakon datuma bilance**

Događaji nakon datuma bilance koji pružaju dodatne informacije o položaju Društva na datum bilance (događaji koji imaju za učinak usklađenja) priznaju se u financijskim izvještajima.

Oni događaji koji nemaju za posljedicu usklađenja objavljeni su u bilješkama uz financijske izvještaje ako su od materijalnog značaja.

**4. Dugotrajna imovina**

**4.1. Materijalna i nematerijalna imovina**

Materijalna i nematerijalna imovina na dan 31. prosinca 2020. godine iznosi 90.572.081 kuna, a sastoji se od:

|  |  |  |  |  |  |
| --- | --- | --- | --- | --- | --- |
| **Materijalna i nematerijalna imovina** | **2019. g.** | **Struktura u %** | **2020. g.** | **Struktura u %** | **Index** |
| Zemljište | 15.334.282 | 16,75 | 15.324.329 | 16,92 | 100 |
| Građevinski objekti | 65.307.807 | 71,38 | 64.164.024 | 70,84 | 98 |
| Postrojenja i oprema | 4.470.058 | 4,89 | 4.857.529 | 5,36 | 109 |
| Alati, pogonski inventar i transportna imovina | 1.710.648 | 1,87 | 1.507.199 | 1,66 | 88 |
| Materijalna imovina u pripremi | 4.486.354 | 4,90 | 4.489.755 | 4,96 | 100 |
| Ostala materijalna imovina | 34.398 | 0,04 | 111.462 | 0,13 | 324 |
| Nematerijalna imovina | 155.983 | 0,17 | 117.783 | 0,13 | 76 |
| **Sveukupno materijalna i nematerijalna imovina** | **91.499.530** | **100,00** | **90.572.081** | **100,00** | **99** |

MMPI investiralo je u Zračnu luku Osijek 2020. godine 1.100.000 kuna, od toga 951.000 kuna u dugotrajnu imovinu za otklanjanje utvrđenih nepravilnosti prema nalazu Hrvatske agencije za civilno zrakoplovstvo radi podizanja stupnja sigurnosti i neometanog obavljanja primarne djelatnosti dok je razlika od 149.000 kuna prenesena na prihode tekuće godine jer se radilo, ili o troškovima, ili o investicijskom održavanju dugotrajne imovine i sl.

Projekti financirani putem MMPI:

* Nošeni rasipač mineralnog gnojiva za traktor
* Izrada elaborata i izmjera TORA (TODA) na području Zračne luke Osijek
* Izrada elaborata i izmještanje ciljne točke na području Zračne luke Osijek
* RTG uređaj Smiths Detection HS 6040 – 2is s pripadajućomdodatnom opremom - set
* Grijač fenskih lopatica motora zrakoplova

Stanje i promjene na nematerijalnoj i materijalnoj imovini detaljno su prikazani u tabelarnom pregledu u nastavku (31.12.2020):

**MATERIJALNA I NEMATERIJALNA IMOVINA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **O P I S** | **ZEMLJIŠTE** | **GRAĐEVINSKI OBJEKTI** | **UREĐAJI, OPREMA I OSTALO** | **MATERIJAL. IMOVINA U PRIPREMI** | **UKUPNO MATERIJALNA IMOVINA** | **NEMATERIJALNA IMOVINA** | **UKUPNO NEMATERIJALNA IMOVINA** | **SVEUKUPNO** |
| 1 | 2 | 3 | 4 | 5 | **6** | 8 | 9 | 10 |
| **NABAVNA VRIJEDNOST** |  |  |  |  |  |  |  |  |
| ***Stanje 1. siječnja 2020. godine*** | ***15.334.282*** | ***92.999.027*** | ***22.405.945*** | ***4.486.355*** | ***135.225.609*** | ***1.125.683*** | ***1.125.683*** | ***136.351.292*** |
| Direktna povećanja (nabava) | - | 19.180 | 1.079.731 | 3.400 | **1.102.311** | - | **-** | **1.102.311** |
| Rashodovanje i prodaja | (9.953) | - | (417.509) | - | **(427.462)** | (44.000) | (44.000) | **(471.462)** |
| Stanje 31. prosinca 2020. godine | ***15.324.329*** | ***93.018.207*** | ***23.068.167*** | ***4.489.755*** | ***135.900.458*** | ***1.081.683*** | ***1.081.683*** | ***136.982.141*** |
| **ISPRAVAK VRIJEDNOSTI** |  |  |  |  |  |  |  |  |
| Stanje 1. siječnja 2020. godine | - | 27.691.220 | 16.190.842 | - | **43.882.062** | 969.700 | 969.700 | **44.851.762** |
| Obračun amortizacije za 2020.g. | - | 1.162.963 | 764.568 | - | **1.927.531** | 38.200 | 38.200 | **1.965.731** |
| Ispravak vrijednosti prodane i rashodovane | - | - | (363.433) | - | **(363.433)** | (44.000) | (44.000) | **-407.433** |
| Stanje 31. prosinca 2020. godine | - | 28.854.183 | 16.591.977 | - | **45.446.160** | 963.900 | 963.900 | **46.410.060** |
| ***Sadašnja vrijednost materijalne i nematerijalne imovine 31.12.2020.*** | ***15.324.329*** | ***64.164.024*** | ***6.476.190*** | ***4.489.755*** | ***90.454.298*** | ***117.783*** | ***117.783*** | ***90.572.081*** |

Stanje i promjene na nematerijalnoj i materijalnoj imovini detaljno su prikazani u tabelarnom pregledu u nastavku (31.12.2019):

**MATERIJALNA I NEMATERIJALNA IMOVINA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **O P I S** | **ZEMLJIŠTE** | **GRAĐEVINSKI OBJEKTI** | **UREĐAJI, OPREMA I OSTALO** | **MATERIJAL. IMOVINA U PRIPREMI** | **UKUPNO MATERIJALNA IMOVINA** | **NEMATERIJALNA IMOVINA** | **UKUPNO NEMATERIJALNA IMOVINA** | **SVEUKUPNO** |
| 1 | 2 | 3 | 4 | 5 | **6** | 8 | 9 | 10 |
| **NABAVNA VRIJEDNOST** |  |  |  |  |  |  |  |  |
| ***Stanje 1. siječnja 2019. godine*** | ***15.334.282*** | ***92.720.179*** | ***19.618.168*** | ***4.401.355*** | ***132.073.985*** | ***1.125.683*** | ***1.125.683*** | ***133.199.668*** |
| Direktna povećanja (nabava) |  | - | - | 85.000 | **85.000** | - | **-** | **85.000** |
| Povećanje prijenosom s materijalne imovine u pripremi | - | 278.847 | 2.880.813 | - | **3.159.660** | - | **-** | **3.159.660** |
| Rashodovanje i prodaja | - | - | (93.036) | - | **(93.036)** | - | **-** | **(93.036)** |
| Stanje 31. prosinca 2019. godine | ***15.334.282*** | ***92.999.027*** | ***22.405.945*** | ***4.486.355*** | ***135.225.609*** | ***1.125.683*** | ***1.125.683*** | ***136.351.292*** |
| **ISPRAVAK VRIJEDNOSTI** |  |  |  |  |  |  |  |  |
| Stanje 1. siječnja 2019. godine | - | 26.532.388 | 15.537.173 | - | **42.069.561** | 932.257 | **932.257** | **43.001.818** |
| Obračun amortizacije za 2019.g. | - | 1.158.832 | 686.688 | - | **1.845.520** | 37.443 | **37.443** | **1.882.963** |
| Ispravak vrijednosti prodane i rashodovane | - | - | (33.019) | - | **(33.019)** | - | **-** | **(33.019)** |
| Stanje 31. prosinca 2019. godine | - | 27.691.220 | 16.190.842 | - | **43.882.063** | 969.700 | **969.700** | **44.851.762** |
| ***Sadašnja vrijednost materijalne i nematerijalne imovine 31.12.2019.*** | ***15.334.282*** | ***65.307.807*** | ***6.242.103*** | ***4.486.355*** | ***91.343.547*** | ***155.983*** | ***155.983*** | ***91.499.530*** |

**5. Dugotrajna financijska imovina**

Dugotrajna financijska imovina iznosi u 2020. godini 69.400 kn, a odnosi se na:

|  |  |  |  |
| --- | --- | --- | --- |
| **Dugotrajna financijska imovina** | **2019.g.** | **2020.g.** | **INDEKS**  **20/19** |
| Udjeli (dionice) u Croatia Airlines d.d. | 19.400 | 19.400 | 100 |
| Udio u društvu Slobodna zona Osijek d.o.o. | 50.000 | 50.000 | 100 |
| **Ukupno financijska imovina** | **69.400** | **69.400** | **100** |

**6. Kratkotrajna imovina**

**6.1. Zalihe**

Zalihe su na dan 31. prosinca 2020. godine iznosile 102.429 kuna, a sastojale su se od sirovina i materijala, trgovačke robe i dugotrajne imovine namijenjene prodaji. Zalihe sirovine i materijala bilježe smanjenje od 3% u odnosu na proteklu godinu. Zalihe trgovačke robe su povećane u odnosu na 2019. godinu. Dio dugotrajne imovine namijenjene prodaji tijekom 2020. godine je prodan te je stanje na kraju razdoblja nula.

|  |  |  |  |  |  |
| --- | --- | --- | --- | --- | --- |
| **Zalihe** | **2019.g.** | **Struktura u %** | **2020.g.** | **Struktura u %** | **INDEKS**  **20/19** |
| Sirovine i materijal | 94.308 | 81,26 | 91.841 | 89,66 | 97 |
| Trgovačka roba | 4.201 | 3,62 | 10.588 | 10,34 | 252 |
| Dugotrajna imovina namijenjena prodaji | 17.550 | 15,12 | - | - | - |
| **Ukupno** | **116.059** | **100,00** | **102.429** | **100,00** | **88** |

**6.2. Potraživanja**

Potraživanja na dan 31. prosinca 2020. godine iznose 2.099.112 kuna, a sastoje se od potraživanja od kupaca, od potraživanja od države i drugih institucija te od ostalih potraživanja. Potraživanja od domaćih kupaca iznose 210.469 kuna. Potraživanja od inozemnih kupaca iznose 473.176 kunu, što čini ukupno potraživanje od kupaca na dan 31.12.2020. od 683.645 kune, potraživanje od države i drugih institucija čini najvećim dijelom potraživanje za PDV, budući smo u mjesecu prosincu nabavili najviše opreme i strojeva te po tim računima imamo pravo na povrat pretporeza. Ostatak potraživanja od države čine potraživanja od HZZO-a za naknadu za bolovanje.Ostala potraživanja odnose se na potraživanja za primljene kartice te dane predujmove te plaćene troškove budućeg razdoblja i obračunate prihode.

**6.2. Potraživanja - nastavak**

|  |  |  |  |  |
| --- | --- | --- | --- | --- |
| **Potraživanja** | **2019.g.** | **Struktura u %** | **2020.g.** | **Struktura u %** |
| Potraživanja od kupaca | 699.344 | 31 | 683.645 | 33 |
| Potraživanja od države i drugih institucija | 355.315 | 16 | 341.497 | 16 |
| Ostala potraživanja | 1.186.347 | 53 | 1.073.970 | 51 |
| **Ukupno** | **2.241.006** | **100** | **2.099.112** | **100** |

Plaćeni troškovi budućeg razdoblja i obračun prihoda u 2020. godini iznose 1.052.003 kuna klasificirani su na poziciji ostala potraživanja, a odnose se na police osiguranja te na druge troškove koji se odnose na vremenski period od godinu dana.

Budući je Zračna luka Osijek u 2019. godini podigla dugoročni kredit putem HPB i HBOR-a od 22.000.000 kuna uz državno jamstvo od 80% što čini 17.600.000 kuna za zatvaranje obveza prema financijskim institucijama, dobavljačima i drugim obvezama uz kamatu 1,70% , uz rok otplate 10 godina i dvije godine počeka, razlika između referentne kamatne stope izračunate za krajnjeg korisnika i efektivne kamatne stope čini potporu male vrijednosti u iznosu od 1.045.122,79 kn. Ova potpora knjiži se sukladno MRS-20, točka 10.A ( veza točka 9. i 11.4.) godišnji iznos potpore je 54.434 kune.

|  |  |  |  |
| --- | --- | --- | --- |
| **Plaćeni troškovi budućeg razdoblja i obračun prihoda** | **2019.g.** | **2020.g.** | **INDEKS**  **20/19** |
| *Početno stanje:* |  |  |  |
| Unaprijed plaćeni troškovi | 203.995 | 1.125.479 | 552 |
| Nedospjela naplata prihoda | - | - | - |
| **UKUPNO POČETNO STANJE** | **203.995** | **1.125.479** | **552** |
| *Nastalo u tijeku obračunskog razdoblja:* |  |  |  |
| Unaprijed plaćeni troškovi | 1.136.533 | 166.338 | 15 |
| Nedospjela naplata prihoda | - | - | - |
| **UKUPNO NASTALO U TIJEKU OBRAČUNSKOG RAZDOBLJA** | **1.136.533** | **166.338** | **15** |
| *Ukinuto u tijeku obračunskog razdoblja* |  |  |  |
| Unaprijed plaćeni troškovi | 215.049 | 239.814 | 112 |
| Nedospjela naplata prihoda | - | - | - |
| **UKINUTO U TIJEKU OBRAČUNSKOG RAZDOBLJA** | **215.049** | **239.814** | **112** |
| *Saldo na 31.12.* |  |  |  |
| Unaprijed plaćeni troškovi | 1.125.479 | 1.052.003 | 93 |
| Nedospjela naplata prihoda | - | - | - |
| **UKUPNO SALDO NA 31.12.** | **1.125.479** | **1.052.003** | **93** |

**7. Novac na računu i u blagajni**

Na dan sastavljanja financijskih izvještaja novac koje Društvo ima na poslovnim računima kod poslovnih banaka i u blagajni Društva iznosi 5.449.764 kuna (2019: 5.848.365).

**8. Kapital i rezerve**

Stanje kapitala i rezervi prikazujemo u slijedećoj tablici:

|  |  |  |
| --- | --- | --- |
| **Kapital** | **2019.g** | **2020.g** |
| Upisani temeljni kapital | 26.208.000 | 26.208.000 |
| Preneseni gubitak | (12.220.252) | (11.650.871) |
| Dobit poslovne godine | 569.381 | - |
| Gubitak poslovne godine | - | (1.040.702) |
| **Ukupno** | **14.557.129** | **13.516.427** |

Društvo je u 2020. godini iskazalo gubitak u poslovanju u iznosu od 1.040.702 kn.

Temeljni kapital Društva iznosi 26.208.000 kn. Vlasnička struktura na dan 31.12.2020. je slijedeća:

|  |  |  |  |
| --- | --- | --- | --- |
| **Vlasnička struktura** | **2019.g.** | **2020.g.** | **Struktura u**  **%** |
| Republika Hrvatska | 14.414.400 | 14.414.400 | 55% |
| Osječko-baranjska županija | 5.241.600 | 5.241.600 | 20% |
| Grad Osijek | 6.552.000 | 6.552.000 | 25% |
| **Ukupno:** | **26.208.000** | **26.208.000** | **100%** |

**9. Dugoročne obveze**

Dugoročne obveze u iznosu od 22.000.000 kuna odnose se na dugoročni kredit podignut kod Hrvatske poštanske banke putem HBOR-a za potrebe urednog servisiranja dospjelih kreditnih i drugih obveza sukladno Planu poslovanja Zračne luke Osijek za 2019. godinu na rok otplate 10 godina uz poček dvije godine i kamatnu stopu od 1,7%.

Dana 11.06.2018. godine, Zračna luka Osijek pozvala je sedam banaka na dostavu ponuda za dugoročni kredit u visini 22.000.000 kuna. Na poziv su se odazvale četiri banke. Odlukom o odabiru u postupku nabave usluge dugoročnog kredita odabrana je Hrvatska poštanska banka d.d. Zračna luka Osijek uputila je zahtjev prema MMPI za pokretanje postupka za davanje suglasnosti za kreditno zaduženje i davanje državnog jamstva. MMPI je nakon analize poslovanja Zračne luke Osijek uputilo Ministarstvu financija prijedlog za pokretanje postupka donošenja Odluke Vlade Republike Hrvatske o davanju suglasnosti društvu Zračna luka Osijek radi izmirenja dospjelih kreditnih i drugih obveza te davanju državnog jamstva u korist HPB d.d. za kreditno zaduženje u visini 80% vrijednosti kredita, odnosno, 17.600.000 kuna od predviđenog kredita u visini od 22.000.000 kuna. Preostalih 20% kredita bit će osigurano založnim pravom na nekretninama Zračne luke Osijek.

Vlada RH izdala je odobrenje za kreditno zaduživanje Zračne luke Osijek radi izmirenja dospjelih kreditnih i drugih obveza i odluku o davanju državnog jamstva u korist HPB d.d.

Kako postupak za donošenje odluke nije okončan u 2018. godini, postupak je prenesen u 2019. godinu te je tek u travnju 2019. godine došlo do realizacije kredita. Iz odobrenog kredita zatvoreni su postojeći krediti, vraćene pozajmice od drugih pravnih osoba kao i podmirene dospjele obveze prema dobavljačima.

**9. Dugoročne obveze-nastavak**

Novo dugoročno kreditno zaduženje rezultiralo je stabilizacijom poslovanja Zračne luke Osijek d.o.o. budući se kredit trebao otplaćivati, nakon isteka počeka od dvije godine 31.05.2021. godine, u 120 jednakih mjesečnih anuiteta te se time planiralo u navedenom periodu omogućiti daljnji razvoj djelatnosti kroz povećanje broja destinacija, uspostavljanje novih avio linija kao i zadržavanje redovitog zračnog prometa koje ima značajnu ulogu za gospodarstvo Osječko-baranjske županije, a što bi u konačnosti omogućilo rast prihoda, bolju likvidnost, kao i smanjenje rizika budućeg poslovanja.

No tijekom 2020. godine zbog situacije izazvane virusom COVID 19 i pada prometa na Zračnoj luci Osijek svi navedeni planovi nisu se ostvarili, posljedice pandemije virusa COVID-19 rezultiralo padom prihoda što je ujedno dovelo u pitanje mogućnost otplate glavnice dugoročnog kredita. Prva rata kredita trebala je dospjeti na naplatu 31.05.2021. no podnesen je zahtjev za reprogram dugoročnog kredita u studenom 2020. godine za produženje roka počeka kredita do 31.05.2023. Zahtjev za reprogram je početkom 2021. odobrila Hrvatska poštanska banka, a potom i HBOR, MMPI i Vlada Republike Hrvatske.

**10. Rezerviranja**

|  |  |  |
| --- | --- | --- |
| **Kapital** | **2019.g** | **2020.g** |
| Rezerviranja za sudske sporove | - | 21.500 |
| Ostala rezerviranja | - | 132.312 |
| **Ukupno** | **-** | **153.812** |

**11. Kratkoročne obveze**

Na dan 31.12.2020. godine Društvo u svojim knjigama iskazuje kratkoročne obveze u iznosu od 62.622.547 kuna, a sastoje se od slijedećih obveza:

|  |  |  |  |  |
| --- | --- | --- | --- | --- |
| **Kratkoročne obveze** | **2019.g.** | **Struktura u %** | **2020.g.** | **Struktura u %** |
| Obveze za predujmove | 24.500 | 0,04 | 12.248 | 0,02 |
| Obveze prema dobavljačima | 1.276.344 | 2,02 | 1.417.064 | 2,26 |
| Obveze prema zaposlenicima | 372.080 | 0,59 | 376.197 | 0,60 |
| Obveze za poreze, doprinose i sl. davanja | 179.992 | 0,28 | 184.165 | 0,29 |
| Ostale obveze | 61.364.315 | 97,07 | 60.632.873 | 96,82 |
| **Ukupno** | **63.217.231** | **100,00** | **62.622.547** | **100** |

Kratkoročne obveze u odnosu na 2020. godinu su veće u odnosu na 2019. godinu, detaljnije u nastavku:

**11.1. Obveze prema dobavljačima**

Obveze prema dobavljačima na dan 31.12.2020. godine iznose 1.417.064 kune. U odnosu na 2019. godinu, obveze prema dobavljačima su veće za 11%.

|  |  |  |  |
| --- | --- | --- | --- |
| **Obveze prema dobavljačima** | **2019.g.** | **2020. g.** | **INDEKS**  **20/19** |
| Dobavljači u zemlji | 609.960 | 670.316 | 110 |
| Dobavljači u inozemstvu | 644.500 | 716.167 | 111 |
| Obveze za nefakturiranu robu | 21.884 | 30.581 | 140 |
| **Ukupno** | **1.276.344** | **1.417.064** | **111** |

Tijekom 2019. i 2020. godine podmirili smo velik dio dospjelih obveze prema dobavljačima iz dugoročnog kredita realiziranog tijekom travnja 2019. godine.

**11.2. Obveze prema zaposlenicima**

|  |  |  |  |
| --- | --- | --- | --- |
| **Struktura obveza prema zaposlenicima** | **2019.g.** | **2020.g.** | **INDEKS**  **20/19** |
| Plaća 12. mjesec | 296.715 | 313.977 | 106 |
| Obustave za 12. mjesec | 25.415 | 16.270 | 64 |
| Obveze za prijevoz 12. mjesec | 49.950 | 28.450 | 57 |
| Obveze za jubilarne i druge nagrade | - | 7.500 | - |
| Obveze za otpremnine | - | 10.000 | - |
| **Ukupno** | **372.080** | **376.197** | **137** |

Obveze prema zaposlenicima u iznosu od 376.197 kuna odnose se na obveze za neto plaće, obustave, obveze za prijevoz s posla i na posao, obveze za jubilarne nagrade koje će biti isplaćene u 2021., obveze za otpremnine zbog odlaska u mirovinu tijekom 2021. Obveze prema zaposlenicima za plaće, obustave i obveze za prijevoz s posla i na posao u iznosu od 358.697 kuna isplaćene su u siječnju 2020. godine ostale obveze će biti isplaćene tijekom 2021. ovisno o njihovom dospijeću.

**11.3. Obveze za poreze, doprinose i slična davanja**

Obveze za poreze, doprinose i slična davanja u iznosu od 184.165 kuna odnose se na doprinose na plaću, doprinose iz plaća i porez i prirez na dohodak i sl.

**11.4. Ostale kratkoročne obveze**

Ostale kratkoročne obveze u iznosu od 60.632.873 kune čine obveze za kamate po pozajmicama i kreditima te odgođeno plaćanje troškova i prihoda budućeg razdoblja.

Odgođeno plaćanje troškova i prihodi budućeg razdoblja iskazani su iznosom od 60.606.601 kuna. Odnose se na dobitni pristup priznavanja državnih potpora – primljene potpore se priznaju u dobitak ili gubitak tijekom jednog ili više razdoblja. Ne priznaje se u trenutku kad je potpora primljena već onda kada su nastali troškovi koje ona pokriva.

**11.4. Ostale kratkoročne obveze- nastavak**

Amortizacija imovine nabavljene iz državnih potpora priznaje se kao prihod.

|  |  |  |  |
| --- | --- | --- | --- |
| **Odgođeno plaćanje troškova i prihod budućeg razdoblja** | **2019.g.** | **2020.g.** | **INDEKS**  **20/19** |
| *Početno stanje:* |  |  |  |
| Prihod budućeg razdoblja | 58.821.835 | 61.294.618 | 104 |
| Odgođeno plaćanje troškova | 10.745 | 14.125 | 131 |
| **UKUPNO POČETNO STANJE** | **58.832.580** | **61.308.743** | **104** |
| *Nastalo u tijeku obračunskog razdoblja* |  |  |  |
| Prihod budućeg razdoblja | 4.537.449 | 1.100.000 | 24 |
| Odgođeno plaćanje troškova | 3.380 | 17.711 | 524 |
| **UKUPNO NASTALO U TIJEKU OBRAČUNSKOG RAZDOBLJA** | **4.540.829** | **1.117.711** | **25** |
| *Ukinuto u tijeku obračunskog razdoblja* |  |  |  |
| Prihod budućeg razdoblja | 2.064.666 | 1.819.852 | 88 |
| Odgođeno plaćanje troškova | - | - | 0 |
| **UKUPNO UKINUTO U TIJEKU OBRAČUNSKOG RAZDOBLJA** | **2.064.666** | **1.819.852** | **88** |
| Saldo na 31.12. |  |  |  |
| Prihod budućeg razdoblja | 61.294.617 | 60.574.765 | 99 |
| Odgođeno plaćanje troškova | 14.126 | 31.836 | 225 |
| **UKUPNO SALDO NA 31.12.** | **61.308.743** | **60.606.601** | **99** |

Tijekom 2020. godine rashod amortizacije za nabavljena sredstva iz kapitalnih ulaganja iznosio je 1.583.759 kune, trošak financiran iz kapitalnih ulaganja iznosio je 149.000 kunu, što ukupno čini rashod od 1.732.759 kune te je i u prihod prenesen iznos od 1.732.759 kune, koliko je iznosila amortizacija za objekte i opremu nabavljenu iz sredstava državnog proračuna, te tekuće i investicijsko održavanje opreme.

Kako je tijekom 2020. godine Zračna luka Osijek podigla dugoročni kredit putem HPB i HBOR-a u visini 22.000.000 kuna, uz državno jamstvo od 80%, što čini 17.600.000 kuna za zatvaranje obveza prema financijskim institucijama, dobavljačima i drugim obvezama uz kamatu 1,70% , uz rok otplate 10 godina i dvije godine počeka. Razlika između referentne kamatne stope izračunate za krajnjeg korisnika i efektivne kamatne stope čini potporu male vrijednosti u iznosu od 1.045.122,79 kn za cijelo razdoblje otplate kredita. Ova potpora knjiži se sukladno MRS-20, točka 10.A ( veza točka 9. i 11.). Potporu male vrijednosti smo stavili na vremenska razgraničenja te se svaki mjesec prilikom plaćanja redovnih kamata na troškove kamata priznaje i dio kamata koji čini potporu male vrijednosti. Istovremeno se taj trošak kamata priznaje i u prihode po MRS-u 20, točka 10A.

Na taj način, prikazivanjem obračunskih prihoda bez priliva sredstava i priznavanjem troškova u istom iznosu, ne dolazi do promjene rezultata.

**11.5. Potencijalne obveze i sudski sporovi**

Protiv Zračne luke Osijek d.o.o. su u tijeku tri prekršajna postupka i četiri parnična postupka, koja se vode pred Općinskim sudom u Osijeku. Radi se o radnim sporovima koje su pokrenuli bivši radnici. Potecijalne obveze po sudskim sporovima iznose 61.930 kuna.

**PRIHODI**

**12. Poslovni prihodi**

|  |  |  |  |  |  |
| --- | --- | --- | --- | --- | --- |
| **Poslovni prihodi** | **2019.g.** | **Struktura u %** | **2020.g.** | **Struktura u %** | **INDEKS**  **20/19** |
| Prihodi od prodaje | 4.730.696 | 29,71 | 2.481.258 | 20,86 | 52 |
| Ostali poslovni prihodi | 11.190.144 | 70,29 | 9.414.691 | 79,14 | 84 |
| **Ukupno** | **15.920.840** | **100,00** | **11.895.949** | **100,00** | **75** |

**12.1. Poslovni prihodi - prihodi od prodaje**

U strukturi poslovnih prihoda, prihodi od prodaje čine 20,86%, a sastoje se od prihoda od prodaje robe i usluga na domaćem i inozemnom tržištu, u ukupnom iznosu od 2.481.258 kuna. U odnosu na 2019. godinu prihodi od prodaje robe i usluga na domaćem i inozemnom tržištu u 2020. godini su manji, smanjeni su za 27%.

|  |  |  |  |
| --- | --- | --- | --- |
| **Prihodi od prodaje** | **2019.g.** | **2020.g.** | **INDEKS**  **20/19** |
| Prihodi od p/o zrakoplova | 2.306.083 | 1.457.401 | 63 |
| Prihodi od carga | 83.795 | 0 | 0 |
| Prihodi od prodaje karata i aranžmana | 1.205.343 | 430.960 | 36 |
| Prihodi od cestovnog prijevoza | 47.380 | 19.316 | 41 |
| Prihodi od prodaje u ugostiteljstvu | 184.547 | 73.983 | 40 |
| Prihodi od prodaje trgovačke robe | 349.782 | 43.109 | 12 |
| Prihodi od zemlj., reklam. panoa, provizija za gorivo i sl. | 553.766 | 456.489 | 82 |
| **UKUPNO:** | **4.730.696** | **2.481.258** | **53** |

**12.2. Ostali poslovni prihodi**

Ostali poslovni prihodi čine 79,14 % ukupnih poslovnih prihoda.Ostali poslovni prihodi iznose 11.190.144 kuna, a sastoje se od:

|  |  |  |  |
| --- | --- | --- | --- |
| **Ostali poslovni prihodi** | **2019.g.** | **2020.g.** | **INDEKS**  **20/19** |
| Prihodi od MMPI za održavanje otvorenosti zračne luke | 6.500.000 | 6.450.000 | 99 |
| Prihodi od državnih potpora (HSFI 15 prihodi točka 37, odnosno MRS 20) | 2.064.667 | 1.819.853 | 88 |
| Prihodi od Osječko-baranjske županije  za poticanje letenja | 800.000 | 500.000 | 63 |
| Prihodi od Grada Osijeka za poticanje letenja | 750.000 | - | 0 |
| Prihodi od donacija zračnih luka i drugih trgovačkih društava i ustanova | 3.017 | - | 0 |
| Drugi prihodi | 1.072.460 | 644.838 | 60 |
| **Ukupno** | **11.190.144** | **9.414.691** | **84** |

**12.2. Ostali poslovni prihodi- nastavak**

### Prihodi od MMPI za održavanje otvorenosti Zračne luke Osijek

Dana 18. listopada 2018. godine MMPI donijelo je Odluku o obvezi otvorenosti Zračne luke Osijek d.o.o. za javni zračni promet u razdoblju od 2019.-2023. godine.

Za vrijeme otvorenosti Zračna luka Osijek d.o.o. obvezna je obavljati i imati u pripravnosti sve kapacitete koji se odnose na primarnu djelatnost (prihvat i otpremu zrakoplova, putnika, prtljage i robe).

Naknada za pojedinu poslovnu godinu iznosi:

2019. g. 6.500.000 kuna

2020. g. 6.450.000 kuna

2021. g. 6.400.000 kuna

2022. g. 6.350.000 kuna

2023. g. 6.300.000 kuna

**Prihodi od državnih potpora (HSFI 15. točka 37, odnosno MRS-20)**

Tijekom 2020. godine rashod amortizacije za nabavljena sredstva iz kapitalnih ulaganja iznosio je 1.583.759 kune, što uz trošak financiran iz kapitalnih ulaganja u iznosu od 149.000 kunu čini ukupan rashod od 1.732.759 kune te je i u prihod prenesen iznos od 1.732.759 kn, koliko je iznosila amortizacija za objekte i opremu nabavljenu iz sredstava državnog proračuna, te tekuće i investicijsko održavanje opreme.

Zračna luka Osijek je 2019. godine podigla dugoročni kredit putem HPB i HBOR-a u visini 22.000.000 kuna, uz državno jamstvo od 80%, što čini 17.600.000 kuna za zatvaranje obveza prema financijskim institucijama, dobavljačima i drugim obvezama uz kamatu 1,70% , uz rok otplate 10 godina i dvije godine počeka, razlika između referentne kamatne stope izračunate za krajnjeg korisnika i efektivne kamatne stope čini potporu male vrijednosti u iznosu od 1.045.122,79 kn za cijelo razdoblje otplate kredita. Ova potpora knjiži se sukladno MRS-20, točka 10.A ( veza točka 9. i 11.). Potporu male vrijednosti smo stavili na vremenska razgraničenja te se svaki mjesec prilikom plaćanja redovnih kamata na troškove kamata priznaje i dio kamata koji čini potporu male vrijednosti. Istovremeno se taj trošak kamata priznaje i u prihode po MRS-u 20, točka 10A. za 2020. godinu to je iznos od 54.434 kune.

Na taj način, prikazivanjem obračunskih prihoda bez priliva sredstava i priznavanjem troškova u istom iznosu, ne dolazi do promjene rezultata. Prihodi od Osječko-baranjske županije u 2020. godini iznosili su 500.000 kuna dok su prihodi od Grada Osijeka za poticanje letenja na Zračnoj luci Osijek za 2020. godinu izostali.

**12.2. Ostali poslovni prihodi- nastavak**

|  |  |  |
| --- | --- | --- |
| **Rezultat poslovanja** | **2019.g.** | **2020.g.** |
| Ukupni prihodi (po RDG) | 15.934.071 | 11.923.580 |
| * Prihodi po MRS-20 | (2.064.667) | (1.732.759) |
| **Ukupni prihodi bez obračunske Kategorije po MRS-20** | **13.869.404** | **10.190.821** |
| Ukupni rashodi (po RDG) | 15.364.690 | 12.964.282 |
| * Rashodi AM i rashodi kapitalnih ulaganja u tekućem razdoblju rashodi kamata | (2.064.667) | (1.732.759) |
| **Ukupni rashodi bez rashoda AM i rashoda iz kapitalnih ulaganja u tekućem razdoblju** | **13.300.023** | **11.231.523** |
| **Dobit/gubitak financijske godine (po RDG)** | **569.381** | **(1.040.702)** |

Druge prihode iskazane u okviru ostalih poslovnih prihoda čine prihodi ostvareni od režijskih troškova najma, prihodi od usklađenja, prihodi od naknadnih odobrenja dobavljača, prihodi iz proteklih godina, prihodi od prodaje dugotrajne imovine, prihodi od naplate štete od osiguranja i sl.

**13. Financijski prihodi**

Financijski prihodi u 2020. godini iznose 27.631 kunu, a čine ih kamate i pozitivne tečajne razlike.

Obavljen je preračun potraživanja i obveza u stranim sredstvima plaćanja (s osnove prodaje) u kunsku protuvrijednost po srednjem tečaju Hrvatske narodne banke na dan 31.12.2020. godine, tako da su pozitivne tečajne razlike proknjižene kao financijski prihodi.

**RASHODI**

**14. Poslovni rashodi**

Poslovni rashodi obuhvaćaju materijalne troškove, troškove osoblja, amortizaciju, rezerviranja, ostale troškove i ostale poslovne rashode. Poslovni rashodi ili rashodi iz osnovne djelatnosti predstavljaju troškove nastale u odnosu na fakturiranu realizaciju, a za 2020. godinu iznose 12.473.874 kuna i za 16% su manji u odnosu na 2019. godinu.

|  |  |  |  |  |
| --- | --- | --- | --- | --- |
| **Poslovni rashodi** | **2019.g.** | **Struktura u %** | **2020.g.** | **Struktura u %** |
| Materijalni troškovi | 4.831.474 | 32,59 | 2.819.454 | 22,60 |
| Troškovi osoblja | 5.790.035 | 39,06 | 6.219.865 | 49,86 |
| Amortizacija | 1.882.963 | 12,70 | 1.965.731 | 15,76 |
| Ostali troškovi | 1.752.951 | 11,82 | 1.113.481 | 8,93 |
| Rezerviranja | - | - | 153.812 | 1,23 |
| Ostali poslovni rashodi | 567.535 | 3,83 | 201.531 | 1,62 |
| **Ukupno** | **14.824.958** | **100,00** | **12.473.874** | **100,00** |

**14.1. Materijalni troškovi**

Materijalne troškove čine troškovi rezervnih dijelova, sirovina i materijala, troškovi goriva i loživog ulja, električne energije, zaštitne odjeće, ostali vanjski troškovi i slično, što je detaljno prikazano u sljedećoj tabeli:

|  |  |  |  |
| --- | --- | --- | --- |
| **Materijalni troškovi** | **2019.g.** | **2020.g.** | **INDEKS**  **20/19** |
| *Troškovi sirovina i materijala:* |  |  |  |
| * Utrošene sirovine i materijal | 256.894 | 278.722 | 108 |
| * Utrošena energija | 716.869 | 672.011 | 94 |
| * Otpis sitnog inventara | 82.346 | 22.068 | 27 |
| **Ukupno troškovi sirovina i materijala** | **1.056.109** | **972.801** | **92** |
| **Troškovi prodane robe** | **227.080** | **24.690** | **11** |
| *Ostali vanjski troškovi:* |  |  |  |
| * prijevozne usluge | 3.212 | 8.825 | 275 |
| * poštanske i telefonske usluge | 119.245 | 150.918 | 127 |
| * usluge tekućeg i investicijskog održavanja | 1.056.391 | 314.963 | 30 |
| * zakupnine i najamnine | 167.991 | 126.551 | 75 |
| * usluge promidžbe i reklame | 209.273 | 9.246 | 4 |
| * komunalne i druge usluge | 1.673.438 | 653.128 | 39 |
| * intelektualne usluge | 232.052 | 295.508 | 127 |
| * drugi vanjski troškovi | 86.683 | 262.824 | 303 |
| **Ukupno ostali vanjski troškovi** | **3.548.285** | **1.821.963** | **51** |
| **Sveukupno materijalni troškovi** | **4.831.474** | **2.819.454** | **58** |

Najveće smanjenje od 89% u odnosu na 2019. godinu bilježe troškovi prodane robe što je posljedica epidemioloških mjera zbog širenja COVID-19 budući da su u jednom djelu godine bili zatvoreni caffe bar i trgovine na zračnoj luci te u tom periodu nije bilo prodaje.

Ukupni vanjski troškovi bilježe smanjenje od 49%, a sastoje se od troškova prijevoznih usluga, poštanskih i telefonskih usluga, usluga tekućeg i investicijskog održavanja, troškova održavanja osobnog automobila, usluga zaštite, troškova zakupnina, najamnina i leasinga, zakupa postrojenja i opreme, troškova propagande i reklame, troškova intelektualnih usluga, komunalnih i ostalih usluga.

Troškovi sirovina i materijala bilježe smanjenje od 8%.

**14.2. Troškovi osoblja**

Troškovi osoblja u 2020. godini iznose 6.219.865 kuna i veći su za 7% u odnosu na 2019. godinu. Prosječanj broj djelatnika na bazi sati rada u 2020. godini iznosio je 56, a u 2019. godini 61 djelatnika, što čini smanjenje od 9%.

Prosječna bruto plaća u 2020. godini iznosila je 7.973,16 kn. Prosječna neto plaća iznosila je 5.871,37 kn.

**14.3. Troškovi amortizacije**

Troškovi amortizacije u 2020. godini iznose 1.965.731 kune i predstavljaju 15,76% ukupnih poslovnih rashoda. Troškovi amortizacije u 2020. godini su 4% veći u odnosu na 2019. godinu.

Trošak amortizacije koji stvarno tereti Zračnu luku iznosi 381.972 kunu, dok se razlika od 1.583.759 kune pokriva iz prihoda od državnih potpora prema MRS-20.

**14.4. Ostali troškovi**

Ostali troškovi u 2020. godini iznose 1.113.481 kune, dok su 2019. godine iznosili 1.752.951 kunu te su manji za 36% u odnosu na prethodnu godinu. Struktura ovih troškova prikazana je u nastavku:

|  |  |  |  |
| --- | --- | --- | --- |
| **Ostali troškovi** | **2019.g** | **2020.g** | **INDEKS**  **20/19** |
| Dnevnice, troškovi službenih putovanja i troškovi prijevoza na rad i s rada | 714.089 | 409.033 | 57 |
| Ostale naknade zaposlenicima (otpremnine, pomoći zaposlenima, jubilarne nagrade sl.) | 259.046 | 210.905 | 132 |
| Troškovi reprezentacije | 53.634 | 13.237 | 25 |
| Premije osiguranja | 151.282 | 142.242 | 94 |
| Bankarske usluge i troškovi platnog prometa | 286.631 | 151.586 | 53 |
| Ostali porezi | 90 | - | - |
| Troškovi stručnog obrazovanja i stručne literature | 108.703 | 108.783 | 100 |
| Članarine, naknade i slična davanja | 38.207 | 31.596 | 83 |
| Ostali troškovi (troškovi zaštite okoliša, troškovi konferencija i sajmova, takse i sudski troškovi i sl.) | 141.269 | 46.099 | 33 |
| **Ukupno** | **1.752.951** | **1.113.481** | **71** |

**14.5. Ostali poslovni rashodi**

Ostali poslovni rashodi u 2020. godini iznose 201.531 kuna, a odnose se na manjkove, naknadno utvrđene rashode, rashode od otpisa materijalne imovine i slično.

**15. Financijski rashodi**

Financijski rashodi u iznosu od 490.408 kune nastali su od kamata po kreditima i iz poslovnih odnosa te od negativnih tečajnih razlika.

**16. Rezultat financijske godine**

Društvo je u razdoblju od 1. siječnja do 31. prosinca 2019. godine ostvarilo pozitivni rezultat poslovanja.

|  |  |  |  |
| --- | --- | --- | --- |
| **Rezultat poslovanja** | **2019.g.** | **2020.g.** | **INDEKS**  **20/19** |
| Ukupni prihodi | 15.934.071 | 11.923.580 | 75 |
| Ukupni rashodi | 15.364.690 | 12.964.282 | 84 |
| Bruto dobit | 569.381 | (1.040.702) | -183 |
| Porez na dobit | - | - | - |
| **Dobit/gubitak financijske godine** | **569.381** | **(1.040.702)** | **-183** |

Ukupni prihodi u 2020. godini za 25% su manji u odnosu na 2019. godinu, dok su ukupni rashodi u 2020. godini manji za 16% u odnosu na prethodnu godinu.

Gubitak u 2020. godini iznosi 1.040.702 kunu.

**17. Upravljanje rizicima**

Društvo je izloženo raznim financijskim rizicima koji su povezani s kreditnim, valutnim, kamatnim i rizikom likvidnosti. Politika Društva kod upravljanja rizicima koji su povezani s kratkoročnim i dugoročnim financiranjem kupaca, upravljanje novčanim sredstvima, kreditima i obvezama može se sažeti u slijedeće:

VALUTNI RIZIK - rizik da će se vrijednost financijskih instrumenata promijeniti uslijed promjene tečaja. Društvo je izloženo tim rizicima kroz potraživanja od ino kupaca i obveze prema ino dobavljačima.

KAMATNI RIZIK - rizik da će se vrijednost financijskih instrumenata promijeniti uslijed promjene tržišnih kamatnih stopa u odnosu na kamatne stope primijenjene na financijske instrumente. Društvo nije izloženo ovom riziku, budući da su dugoročne obveze po kreditima iskazane u kunama.

RIZIK LIKVIDNOSTI - koji se također naziva i rizikom financiranja, je rizik suočavanja Društva s teškoćama u pribavljanju sredstava za podmirenje obveza po financijskim instrumentima. Društvo je izloženo navedenom riziku.

PROCJENA FER VRIJEDNOSTI - glavni financijski instrumenti Društva koji se vode po tržišnoj vrijednosti su novac i novčani ekvivalenti, potraživanja od kupaca, ostala potraživanja, obveze prema dobavljačima i ostale obveze, te dugoročni krediti. Iskazana knjigovodstvena vrijednost novca i novčanih ekvivalenata približna je njihovoj fer vrijednosti zbog kratkoročnog dospijeće ovih financijskih instrumenata. Slično tomu, iskazane vrijednosti povijesnog troška potraživanja i obveza koje su podložne normalnim uvjetima poslovanja, približne su njihovim fer vrijednostima.

IZJAVA O USKLAĐENOSTI - Financijski izvještaji Društva su sastavljeni na dan 31.12.2020. godine sukladno Međunarodnim standardima financijskog izvještavanja.

**18. Rizici povezani s virusom COVID – 19**

Pandemija bolesti COVID-19 koja se pojavila u Republici Hrvatskoj u ožujku 2020. godine imala je značajan negativan utjecaj na poslovanje Društva. Ukupni poslovni prihodi Društva u 2020. godini su manji za 25% u odnosu na prošlu godinu.

**19. Vremenska neogranićenost poslovanja**

U 2020. godini Društvo je iskazalo gubitak u iznosu od 1.040.702 kuna (2019.: dobit 569.381 kune), te ukupni poslovni prihodi ostvareni u 2020. godini iznose 11.895.949 kuna od ćega se 8.682.759 kuna odnosi na subvencije države, odnosno 73% ukupnih prihoda od poslovanja (2019.: 63%). Te okolnosti ukazuju na postojanje značajne neizvjesnosti koja stvara značajnu sumnju u sposobnost Društva da nastavi s vremenski neograničenim poslovanjem.

**20. Događaji nakon datuma financijskih izvještaja**

Nije bilo značajnijih događaja nakon datuma financijskih izvještaja koji bi zahtijevali usklađenje ili objavljivanje u financijskim izvještajima na 31.12.2020. godine.

**21. SASTAVLJANJE I ODOBRAVANJE FINANCIJSKIH IZVJEŠTAJA**

Financijske izvještaje usvojila je Uprava i odobrila njihovo izdavanje dana 30. lipnja 2021. godine.

Potpisao u ime Uprave

|  |
| --- |
| Ivan Kos |
| Drektor |